C 368/1

RAPPORT TAL-ATTIVITÀ TAL-KUMITAT TA’ SORVELJANZA TAL-OLAF — 2019

(2020/C 368/01)

Membru tal-Kumitat ta’ Sorveljanza tal-OLAF

Is-Sur Jan MULDER

President tal-Kumitat ta’ Sorveljanza tal-OLAF

Membru tal-Kumitat mit-23 ta’ Jannar 2017, President mill-1 ta’ Marzu 2017

Eks Membru tal-Parlament Ewropew, in-Netherlands.

Is-Sa Maria Helena FAZENDA

Membru tal-Kumitat mit-23 ta’ Jannar 2017

Segretarju Ġenerali tas-Sistema tas-Sigurtà Interna, il-Portugall.

Prosekutur pubbliku.

Is-Sur Petr KLEMENT

Membru tal-Kumitat mit-23 ta’ Jannar 2017

Uffiċċju tal-Prosekutur Ġenerali, iċ-Ċekja.

Prosekutur pubbliku.

Is-Sa Grażyna STRONIKOWSKA

Membru tal-Kumitat mit-13 ta’ Lulju 2016

Uffiċċju tal-Prosekutur Nazzjonali, Varsavja, il-Polonja.

Prosekutur pubbliku.

Is-Sur Rafael MUÑOZ LÓPEZ-CARMONA

Membru tal-Kumitat mill-1 ta’ Diċembru 2017

Kap tat-Taqsima tal-Appoġġ tal-Kontrollur tal-Istat Ġenerali fl-Uffiċċju tal-Prosekutur Speċjali Kontra l-Korruzzjoni u l-Kriminalità Organizzata, Spanja.

Awditur, avukat, ekonomista.

DAĦLA

Is-sena 2019 bdiet b’Segretarjat li kellu ħafna pożizzjonijiet vakanti. Sal-aħħar tas-sena s-sitwazzjoni kienet inbidlet. Fil-ħarifa kien wasal Kap ġdid tas-Segretarjat, u l-pożizzjonijiet vakanti l-oħra kollha ġew mimlija b’wasliet ġodda. Kien qiegħed jonfoħ riħ ġdid.

Il-ħatra tad-Direttur Ġenerali l-ġdid tal-OLAF fl-2018 kienet tfisser li seta’ jsir sforz serju biex jiġi stabbilit fehim sod u kondiviż tal-funzjonament tal-Kumitat ta’ Sorveljanza tal-OLAF.

Id-diskussjonijiet bdew bis-serjetà iżda mhux dejjem kienu faċli. Madankollu, l-atmosfera kienet kostruttiva. Għalkemm għadu ma ntlaħaqx ftehim dwar għadd ta’ kwistjonijiet pendenti, il-Kumitat jittama li sar-rapport annwali li jmiss dawn il-kwistjonijiet ikunu ġew solvuti u jkun hemm fis-seħħ arranġamenti ta’ ħidma ġodda f’konformità mal-qafas legali li fih joperaw l-OLAF u l-Kumitat ta’ Sorveljanza.

Id-diskussjonijiet mal-OLAF iffukaw fuq it-tip ta’ aċċess li l-Kumitat ta’ Sorveljanza għandu jkollu għall-investigazzjonijiet tal-OLAF li jdumu aktar minn 12-il xahar sabiex ikun jista’ jwettaq b’mod effettiv il-kompiti tiegħu ta’ sorveljanza u monitoraġġ. Id-diskussjonijiet kienu fformulati u twettqu abbażi tal-opinjoni konġunta mogħtija dwar din il-kwistjoni mis-servizzi legali tal-Kummissjoni, tal-Kunsill u tal-Parlament. Kif issostni din l-opinjoni konġunta, huwa l-Kumitat ta’ Sorveljanza li jiddetermina liema informazzjoni hija meħtieġa biex jitwettaq il-mandat li dawn it-tliet istituzzjonijiet fdawlu.

Id-Direttur Ġenerali tal-OLAF kien parteċipant milqugħ fi kważi l-laqgħat kollha ta’ kull xahar tal-Kumitat ta’ Sorveljanza.

Ir-reviżjoni li għaddejja bħalissa tar-Regolament (UE, Euratom) Nru 883/2013 tal-Parlament Ewropew u tal-Kunsill (1) u l-ħolqien tal-UPPE kienu punt prominenti ta’ diskussjoni matul dawk il-laqgħat.

Kif intqal hawn fuq, in-natura u l-forma tal-obbligi ta’ rappurtar tal-OLAF għall-investigazzjonijiet li jdumu aktar minn 12-il xahar għadhom ma ġewx solvuti. Madankollu, sar xi progress biex jitqarrbu l-approċċi differenti u biex jintlaħaq eżitu maqbul b’mod reċiproku. Dwar ir-rappurtar tal-garanziji proċedurali, intlaħaq ftehim fattibbli, li issa jrid jiġi ttestjat maż-żmien. Fl-aħħar tal-2019, il-Kumitat ta’ Sorveljanza ffinalizza wkoll rapport speċjali dwar “OLAF Dismissed Cases (Il-Każijiet Miċħuda mill-OLAF)”, li ġie ppubblikat fil-bidu tal-2020.

Baġit pluriennali ġdid għall-Unjoni Ewropea jinsab fil-proċess li jiġi nnegozjat fi żminijiet diffiċli ħafna b’żieda fil-fondi għal diversi għanijiet. Din hija raġuni aktar għaliex l-OLAF u l-Kumitat ta’ Sorveljanza tiegħu għandhom jibqgħu viġilanti.

Fid-dawl tal-adozzjoni li jmiss ta’ regolament ġdid dwar l-OLAF u d-dħul fis-seħħ tal-UPPE, il-Kumitat ta’ Sorveljanza, assistit mis-Segretarjat tiegħu, jibqa’ ffukat fuq it-twettiq tal-objettiv primarju tiegħu li jsaħħaħ l-indipendenza tal-OLAF.

Jan MULDER President tal-Kumitat ta’ Sorveljanza tal-OLAF

WERREJ

Daħla 2

Werrej 3

Dwarna 4

(i) Il-Kumitat ta’ Sorveljanza tal-Uffiċċju Ewropew ta’ Kontra l-Frodi (OLAF) 4

(ii) Is-Segretarjat 4

Dikjarazzjoni tal-missjoni 4

Kompiti ta’ monitoraġġ tal-Kumitat ta’ Sorveljanza: 5

(i) Monitoraġġ tal-baġit u tar-riżorsi tal-OLAF 5

(ii) Monitoraġġ tal-każijiet 7

(iii) Monitoraġġ tat-tul tal-investigazzjoni tal-OLAF 8

Monitoraġġ tal-iżviluppi fir-rigward tal-applikazzjoni tal-garanziji proċedurali 14

Każijiet mibgħuta lill-awtoritajiet ġudizzjarji nazzjonali 17

Każijiet fejn ir-rakkomandazzjonijiet tal-OLAF ma ġewx segwiti mill-awtoritajiet rilevanti 17

Valutazzjoni tal-prijoritajiet tal-politika ta’ investigazzjoni u tal-linji gwida dwar l-investigazzjonijiet tal-OLAF 20

Relazzjonijiet mal-OLAF, mal-istituzzjonijiet tal-UE, mas-sħab u l-partijiet ikkonċernati tal-OLAF 21

Reviżjoni tar-Regolament (UE, Euratom) Nru 883/2013 22

Governanza tal-Kumitat ta’ Sorveljanza 23

Dwarna

(i) Il-Kumitat ta’ Sorveljanza tal-Uffiċċju Ewropew ta’ Kontra l-Frodi (OLAF)

1. Il-Kumitat ta’ Sorveljanza tal-Uffiċċju Ewropew ta’ Kontra l-Frodi (OLAF) huwa korp indipendenti maħtur bi qbil komuni bejn il-Parlament Ewropew, il-Kunsill u l-Kummissjoni Ewropea ( 2 )

2. Il-Kumitat ta’ Sorveljanza (“il-KS” jew “il-Kumitat”) jimmonitorja l-implimentazzjoni tal-funzjoni investigattiva tal-OLAF biex jirrinforza l-indipendenza tiegħu fl-eżerċizzju xieraq tas-setgħat mogħtija lilu mir-Regolament (UE, Euratom) Nru 883/2013 (ir-Regolament dwar l-OLAF). Il-Kumitat jimmonitorja b’mod partikolari li jiġu osservati l-garanziji proċedurali tal-persuni involuti fl-investigazzjonijiet.

3. Il-Kumitat huwa magħmul minn ħames esperti esterni indipendenti, innominati għal ħames snin (“il-membri”) ( 3 ) . Il-membri jwettqu r-rwol tagħhom b’indipendenza sħiħa u la jistgħu jfittxu u lanqas jieħdu struzzjonijiet minn xi gvern jew minn xi istituzzjoni, korp, uffiċċju jew aġenzija tal-UE. Il-Kumitat għalhekk organizza t-twettiq tal-attivitajiet ta’ monitoraġġ tiegħu b’tali mod li jiggarantixxi din l-indipendenza, b’mod partikolari fir-rigward tal-istatus tal-membri, il-baġit tiegħu u s-Segretarjat.

4. Ir-Regoli ta’ Proċedura interni tal-KS ( 4 ) jistabbilixxu r-regoli li jirregolaw il-kompożizzjoni, l-operat u l-metodi ta’ ħidma tiegħu (il-proċeduri li bihom iwettaq ir-rwol ta’ monitoraġġ tiegħu skont it-termini tar-Regolament dwar l-OLAF) u jistabbilixxu l-kundizzjonijiet materjali li bihom għandha titwettaq il-ħidma tiegħu. Il-Kumitat iwettaq l-attività ta’ monitoraġġ tiegħu mingħajr ma jinterferixxi fit-twettiq tal-investigazzjonijiet tal-OLAF li jkunu għaddejjin.

5. Il-KS jirrapporta lill-istituzzjonijiet tal-ħatra u jinforma lill-pubbliku, lis-soċjetà ċivili u lill-awtoritajiet nazzjonali rilevanti dwar ir-rwol u l-attivitajiet tiegħu.

(ii) Is-Segretarjat

6. Fil-ħidma tiegħu, il-KS huwa appoġġat minn Segretarjat, li jaħdem fuq bażi permanenti. Skont ir-Regolament dwar l-OLAF, is-Segretarjat jaħdem taħt l-awtorità diretta tal-Kumitat u b’mod indipendenti mill-Kummissjoni. Huwa għandu rwol ewlieni biex jiffaċilita u jikkontribwixxi għat-twettiq tal-kompiti kollha mwettqa mill-KS.

7. Is-Segretarjat huwa magħmul minn persunal tal-UE u esperti legali u operazzjonali. Taħt il-gwida u l-ġestjoni tal-Kap tiegħu, is-Segretarjat jimmonitorja l-attivitajiet tal-OLAF minn jum għall-ieħor u jippreżenta r-riżultati tal-attivitajiet ta’ monitoraġġ u sorveljanza tiegħu lill-Membri tal-KS għall-konsiderazzjoni u l-approvazzjoni. Is-Segretarjat jassisti lill-Membri tal-Kumitat fit-twettiq tad-dmirijiet tagħhom b’mod effiċjenti, bil-għan li jsaħħaħ l-indipendenza tal-OLAF.

Dikjarazzjoni tal-missjoni

L-Artikolu 15(1) tar-Regolament (UE, Euratom) Nru 883/2013: Il-Kumitat ta’ Sorveljanza għandu jimmonitorja regolarment l-implimentazzjoni mill-Uffiċċju tal-funzjoni investigattiva tiegħu, sabiex tissaħħaħ l-indipendenza tal-Uffiċċju fit-twettiq tajjeb tal-kompetenzi mogħtija lilu permezz ta’ dan ir-Regolament. Il-Kumitat ta’ Sorveljanza għandu b’mod partikolari jimmonitorja l-iżviluppi dwar l-applikazzjoni ta’ garanziji proċedurali u t-tul tal-investigazzjonijiet fid-dawl tal-informazzjoni pprovduta mid-Direttur Ġenerali f’konformità mal-Artikolu 7(8).

8. Il-KS ġie stabbilit biex isaħħaħ u jiggarantixxi l-indipendenza tal-OLAF permezz ta’ monitoraġġ regolari tal-funzjoni investigattiva tiegħu u biex jassisti lid-Direttur Ġenerali fit-twettiq tar-responsabbiltajiet tiegħu. Huwa impenjat bis-sħiħ lejn dan il-mandat. Il-Kumitat jinterpreta wkoll ir-rwol tiegħu li jassisti lid-Direttur Ġenerali tal-OLAF b’mod li l-aktar jippermetti lill-OLAF li jtejjeb l-effettività tiegħu bħala korp investigattiv tal-UE rigoruż u imparzjali, kompletament indipendenti mill-pressjoni u l-interferenza esterna mhux xierqa. Is-sena 2019 timmarka wkoll l-għoxrin anniversarju tal-OLAF, li hija opportunità biex wieħed jirrifletti dwar kif l-Uffiċċju wettaq ir-rwol tiegħu u kif beħsiebu jimxi ’l quddiem, b’mod partikolari bil-ħolqien tal-Uffiċċju tal-Prosekutur Pubbliku Ewropew (UPPE), fil-ġlieda kontra l-frodi, il-korruzzjoni u r-reati kriminali li jaffettwaw il-baġit tal-UE. Il-Kumitat huwa lest li jappoġġa lill-OLAF fl-isforzi tiegħu biex itejjeb il-kwalità tal-ħidma tiegħu u li jkollu rwol ewlieni fl-ispazju Ewropew ġdid ta’ ġustizzja li fih l-assistenza tal-OLAF lill-UPPE, l-appoġġ għalih u l-kooperazzjoni miegħu se jkunu ta’ importanza fundamentali għall-protezzjoni tal-interessi finanzjarji tal-UE.

9. Il-Kumitat jipprovdi lid-Direttur Ġenerali tal-OLAF u lill-istituzzjonijiet b’opinjonijiet u rapporti dettaljati dwar l-investigazzjonijiet li jkunu għaddejjin tal-OLAF mingħajr ma jinterferixxi fihom. Il-monitoraġġ regolari tal-investigazzjonijiet tal-OLAF huwa l-aħjar mod biex tiġi garantita l-indipendenza tiegħu, u matul il-perjodu kollu ta’ rappurtar, il-KS kien involut ħafna fl-istabbiliment ta’ relazzjoni ta’ ħidma soda mad-Direttur Ġenerali tal-OLAF sabiex titjieb il-kwalità tal-informazzjoni li l-OLAF bagħat fuq bażi regolari lill-KS. Dan japplika b’mod partikolari għar-rapporti dwar investigazzjonijiet li jdumu għaddejjin aktar minn tnax-il xahar, l-ilmenti individwali kontra investigazzjonijiet tal-OLAF, u r-rakkomandazzjonijiet tal-OLAF li ma ġewx segwiti mill-awtoritajiet rilevanti. Il-KS jipparteċipa b’mod attiv ukoll fl-iskambju interistituzzjonali annwali ta’ fehmiet dwar il-prestazzjoni tal-OLAF, fejn b’mod konsistenti jsostni l-fehma li l-prijoritajiet tal-politika ta’ investigazzjoni tal-OLAF għandhom ikunu konformi mal-oqsma ewlenin tan-nefqa tal-baġit tal-UE.

10. Il-Kumitat ta’ Sorveljanza huwa responsabbli lejn l-istituzzjonijiet li ħatru l-membri tiegħu, u l-aħħar rapport annwali tal-attività tiegħu ġie diskuss mal-Kummissarju għall-Baġit u r-Riżorsi Umani, is-Segretarju Ġenerali tal-Kummissjoni, il-Kumitat għall-Kontroll tal-Baġit tal-Parlament Ewropew (CONT) u l-Grupp ta’ Ħidma tal-Kunsill kontra l-Frodi matul il-Presidenza Finlandiża.

11. Il-Kumitat jilqa’ wkoll il-feedback pożittiv mill-Kumitat CONT tal-Parlament Ewropew fl-2019 għar-rapport tiegħu dwar ir-reviżjoni proposta tar-Regolament dwar l-OLAF. Il-Kumitat se jkompli jsegwi mill-qrib id-diskussjonijiet u n-negozjati interistituzzjonali preżenti bejn il-Parlament, il-Kunsill u l-Kummissjoni (“trilogu”).

12. Il-Kumitat organizza 10 laqgħat plenarji ( 5 ) u ssokta bil-prattika li jistieden lid-Direttur Ġenerali tal-OLAF u l-persunal tiegħu għal-laqgħat tiegħu biex jiddiskutu u jiġu infurmati dwar kwalunkwe kwistjoni rilevanti għall-ħidma tal-Kumitat u tal-OLAF. Il-Kumitat jistenna bil-ħerqa li jaħdem b’mod kostruttiv mal-OLAF u li jgħin lill-Uffiċċju jtejjeb il-prestazzjoni u l-effiċjenza tiegħu. Matul il-perjodu ta’ rappurtar, il-membri tal-Kumitat inħatru bħala relaturi biex jaħdmu fuq oqsma speċifiċi tal-pjan ta’ ħidma tal-Kumitat u jsegwuhom. Huma ħadmu f’kooperazzjoni mill-qrib mas-Segretarjat biex ifasslu abbozzi ta’ opinjonijiet u rapporti li għandhom jiġu adottati mill-Kumitat.

Kompiti ta’ monitoraġġ tal-Kumitat ta’ Sorveljanza

(i) Monitoraġġ tal-baġit u tar-riżorsi tal-OLAF

L-Artikolu 6(2) tad-Deċiżjoni tal-Kummissjoni 1999/352/KE tat-28 ta’ April 1999 li twaqqaf l-Uffiċċju Ewropew Kontra l-Frodi, kif emendata bid-Deċiżjoni 2013/478/UE tas-27 ta’ Settembru: 2. Id-Direttur-Ġenerali, wara li jikkonsulta l-Kumitat ta’ Superviżjoni, jibgħat lid-Direttur-Ġenerali tal-Baġit abbozz preliminari tal-baġit li għandu jiddaħħal fl-anness li jikkonċerna lill-Uffiċċju tat-taqsima tal-Kummissjoni tal-baġit ġenerali tal-Unjoni Ewropea.” L-Artikolu 15(1) it-tielet paragrafu tar-Regolament (UE, Euratom) Nru 883/2013: Il-Kumitat ta’ Sorveljanza għandu jindirizza opinjonijiet lid-Direttur Ġenerali, inkluż meta xieraq, rakkomandazzjonijiet dwar, fost l-oħrajn, ir-riżorsi meħtieġa biex titwettaq il-funzjoni investigattiva tal-Uffiċċju […] Il-Premessa 37 tar-Regolament (UE, Euratom) Nru 883/2013: L-Uffiċċju għandu jgawdi indipendenza fil-qadi tal-funzjonijiet tiegħu. Sabiex tissaħħaħ dik l-indipendenza, l-Uffiċċju għandu jkun soġġett għal sorveljanza regolari tal-funzjonijiet investigattivi tiegħu minn Kumitat ta’ Sorveljanza, kompost minn persuni indipendenti esterni li huma kwalifikati sew fl-oqsma ta’ attività tal-Uffiċċju. Il-Kumitat ta’ Sorveljanza ma għandux ifixkel it-twettiq ta’ investigazzjonijiet li jkunu għaddejjin. Id-dmirijiet tiegħu għandhom jinkludu wkoll għajnuna lid-Direttur Ġenerali fil-qadi tar-responsabbiltajiet tiegħu.

13. Il-Kumitat ta’ Sorveljanza huwa konxju li l-indipendenza baġitarja tal-OLAF għandha impatt dirett fuq l-investigazzjonijiet u l-operazzjonijiet tiegħu. Għalhekk, huwa jqis li baġit xieraq u strateġija komprensiva għar-riżorsi umani għandhom ikunu fost il-prijoritajiet tad-Direttur Ġenerali.

14. Il-Kumitat irrikonoxxa li, bħal fis-snin preċedenti, l-abbozz ta’ baġit tal-Kummissjoni kien soġġett għal miżuri ta’ ffrankar u nnota li ż-żieda annwali fil-baġit kienet tnaqqset b’mod konsistenti. Meta mqabbel mas-sena preċedenti, il-baġit tal-OLAF żdied b’1,41 % meta mqabbel ma’ 3,42 % is-sena ta’ qabel.

15. Il-fehma tal-Kumitat hija li dan it-tnaqqis ma għandux jaffettwa b’mod negattiv il-ġlieda kontra l-frodi jew l-attivitajiet irregolari li jikkawżaw ħsara lill-interessi finanzjarji tal-UE. Barra minn hekk, il-Komunikazzjoni tal-Kummissjoni lill-Parlament Ewropew, lill-Kunsill Ewropew u lill-Kunsill dwar It-tisħiħ ulterjuri tal-Istat tad-Dritt fi ħdan l-Unjoni ( 6 ) , kif ukoll il-Patt Ekoloġiku previst mill-Kummissjoni, iżidu aktar responsabbiltajiet għall-OLAF.

16. Il-Kumitat jixtieq jerġa’ jenfasizza li l-OLAF mhux biss għandu jiġi eżentat mill-miżuri ta’ ffrankar l-aktar restrittivi applikati għal Direttorati Ġenerali oħra tal-Kummissjoni iżda, fir-rigward tar-riżorsi umani, għandu fil-fatt jibbenefika minn inċentivi li jippermettu li jiġi reklutat persunal bi kwalifiki għolja speċjalizzat fl-investigazzjonijiet u fl-irkupru tal-assi. Dan huwa partikolarment importanti għar-relazzjonijiet ta’ ħidma futuri tal-OLAF mal-UPPE.

17. Matul il-perjodu ta’ rappurtar, il-Kumitat ħareġ opinjoni dwar l-abbozz preliminari tal-baġit tal-OLAF għall-2020 u analizza l-implimentazzjoni tal-baġit tal-OLAF approvat għall-2019. Fl-eżami tal-abbozz preliminari ta’ baġit tal-OLAF għall-2020, il-Kumitat iffoka b’mod partikolari fuq: — l-impatt finanzjarju u operattiv tal-implimentazzjoni tas-sistema l-ġdida ta’ ġestjoni tal-każijiet tal-OLAF(l-“OCM”), — l-istrateġija tal-OLAF għar-riżorsi umani; — ir-rapport speċjali tal-Qorti tal-Awdituri dwar l-istrateġija tal-Kummissjoni kontra l-frodi (7); u — l-impatt baġitarju fuq l-OLAF tal-ħolqien tal-UPPE.

18. Il-KS jappoġġa r-rakkomandazzjonijiet tal-Qorti Ewropea tal-Awdituri u t-tweġiba tal-Kummissjoni lill-Qorti dwar it-tisħiħ tal-kapaċitajiet tal-OLAF biex jaġġorna l-istrateġija tal-Kummissjoni kontra l-frodi u jħejji l-valutazzjoni tar-riskju u l-analiżi tal-baġit tal-UE għall-perjodu 2021-2027 ( 8 ) . Għal dak il-għan, kif sostna l-KS fl-Opinjoni tiegħu dwar l-abbozz ta’ baġit tal-OLAF għall-2020, l-OLAF għandu jiġi allokat ir-riżorsi umani neċessarji.

19. Minbarra dawk il-kompiti, fl-2019 l-OLAF intalab mill-Kummissjoni biex jipprovdi input u data konkreta biex jappoġġa l-implimentazzjoni tal-istat tad-dritt fl-Istati Membri tal-UE u biex isaħħaħ il-monitoraġġ tar-rakkomandazzjonijiet proprji tiegħu indirizzati lill-awtoritajiet ġudizzjarji nazzjonali. Dawn ir-rakkomandazzjonijiet lill-Istati Membri, lill-istituzzjonijiet, il-korpi u l-aġenziji tal-UE huma prinċipalment ta’ natura finanzjarja u għandhom l-għan li jirkupraw l-ammonti indebitament riċevuti mill-benefiċjarji ta’ programmi u azzjonijiet tal-UE u b’hekk jipproteġu l-baġit tal-UE u jippreservaw il-fiduċja tal-pubbliku fl-UE.

20. Fl-iskambju regolari tiegħu ta’ fehmiet mad-Direttur Ġenerali matul il-laqgħat plenarji ta’ kull xahar, il-Kumitat tenna t-tħassib u d-dubji serji tiegħu dwar l-implimentazzjoni li għaddejja min-naħa tal-OLAF ta’ sistema ġdida ta’ ġestjoni tal-każijiet (“OCM”) u l-implikazzjonijiet baġitarji tagħha. B’mod aktar partikolari, il-ħafna dewmien twil li diġà seħħ fit-tfassil u t-tlestija tal-OCM u l-infiq żejjed sinifikanti ripetut fuq il-baġit wasslu lill-Kumitat ta’ Sorveljanza biex jemmen li l-ġestjoni tal-proġett tal-OCM hija nieqsa mit-trasparenza meħtieġa u sorveljanza suffiċjenti.

21. F’dak ir-rigward, il-Kumitat jirrikonoxxi l-adozzjoni mis-Servizz tal-Awditjar Intern tal-Kummissjoni tar-“Rapport finali tal-awditjar dwar il-prattiki tal-ġestjoni tal-proġetti tal-IT fl-OLAF” (Ġunju 2019). Dak ir-rapport identifika għadd ta’ dgħufijiet sinifikanti fl-istadji bikrija tal-OCM, inkluż in-nuqqas ta’ struttura ta’ governanza ċara u sostenibbli tal-proġett kif ukoll ta’ kontroll suffiċjenti mill-maniġment superjuri u inċertezza konsiderevoli dwar l-istimi futuri tal-baġit meħtieġ għall-implimentazzjoni tal-OCM. Huwa identifika wkoll problemi ċari bil-ġestjoni tal-kostijiet tal-OCM.

22. Il-Kumitat jirrikonoxxi li d-Direttur Ġenerali issa impenja ruħu li jimplimenta r-rakkomandazzjonijiet tas-Servizz tal-Awditjar Intern tal-Kummissjoni u li jiżgura li l-proġett tal-OCM jitlesta sal-aħħar tal-2020. Il-Kumitat jinnota wkoll li fi Frar 2020, is-Servizz tal-Awditjar Intern tal-Kummissjoni kkonkluda li, sal-aħħar ta’ Diċembru 2019, l-OLAF kien implimenta l-azzjonijiet neċessarji kollha biex jikkonforma mal-awditu msemmi.

(ii) Monitoraġġ tal-każijiet

L-Artikolu 15(1) tar-Regolament (UE, Euratom) Nru 883/2013: Il-Kumitat ta’ Sorveljanza għandu jimmonitorja regolarment l-implimentazzjoni mill-Uffiċċju tal-funzjoni investigattiva tiegħu […] L-Artikolu 4 tad-Deċiżjoni tal-Kummissjoni 1999/352/KE tat-28 ta’ April 1999 li twaqqaf l-Uffiċċju Ewropew Kontra l-Frodi, kif emendata bid-Deċiżjoni 2013/478/UE tas-27 ta’ Settembru 2013: […] Il-Kumitat [ta’ Sorveljanza] għandu jkun responsabbili għas-sorveljanza regolari tal-qadi tal-funzjoni investigattiva mill-Kumitat. L-Opinjoni Konġunta tas-Servizzi Legali tal-Parlament Ewropew, tal-Kunsill u tal-Kummissjoni tal-5 ta’ Settembru: L-Opinjoni Konġunta tenfasizza li r-Regolament (UE, Euratom) Nru 883/2013 jagħti s-setgħa lill-Kumitat ta’ Sorveljanza sabiex jirċievi informazzjoni mingħand id-Direttur Ġenerali tal-OLAF: — dwar każijiet li fihom l-informazzjoni tkun ġiet trażmessa lill-awtoritajiet ġudizzjarji nazzjonali anke meta l-ebda investigazzjoni ma tkun saret mill-OLAF; — dwar informazzjoni addizzjonali relatata mal-każijiet li tikkonċerna l-każijiet kollha, inklużi l-investigazzjonijiet li għaddejjin u mhux biss informazzjoni dwar każijiet magħluqa; — fir-rigward tal-obbligi ta’ rappurtar tad-Direttur Ġenerali tal-OLAF, ir-Regolament (UE, Euratom) Nru 883/2013 jimplika dmir attiv ta’ informazzjoni għall-OLAF. F’dak ir-rigward, l-għoti ta’ aċċess elettroniku purament passiv għall-bażijiet ta’ data tal-OLAF ma jkunx biżżejjed biex jiġu ssodisfati l-obbligi tad-Direttur Ġenerali tal-OLAF kif stabbiliti fir-Regolament (UE, Euratom) Nru 883/2013.

23. Sabiex isaħħaħ l-indipendenza tal-OLAF u jassisti lid-Direttur Ġenerali fil-qadi ta’ dmirijietu tiegħu, il-KS jimmonitorja b’mod attiv u regolari l-mod li bih l-OLAF iwettaq l-investigazzjonijiet. Il-Kumitat ħatar relaturi biex jimmonitorjaw ċerti investigazzjonijiet interni sensittivi kif ukoll każijiet oħra fejn id-Direttur Ġenerali tal-OLAF iddeċieda, wara li vvaluta l-informazzjoni li daħlet, li ma jiftaħx investigazzjoni (“każijiet miċħuda”).

24. F’Novembru 2018, l-OLAF ta lir-relaturi tal-Kumitat u lill-membri tas-Segretarjat tiegħu aċċess sħiħ għal 64 fajl ta’ każijiet tal-OLAF: 60 każ li fihom id-Direttur Ġenerali tal-OLAF ħa d-deċiżjoni li ma jiftaħx investigazzjoni (imsejħa “każijiet miċħuda”) u 4 investigazzjonijiet interni mwettqa u magħluqa mill-OLAF. Matul l-2019, il-Kumitat ta’ Sorveljanza kiseb aċċess għal għadd ta’ dokumenti addizzjonali fir-rigward ta’ wieħed minn dawk l-4 każijiet interni magħluqa.

25. Matul il-perjodu ta’ rappurtar, il-Kumitat kellu laqgħat u skambja fehmiet mal-persunal tal-OLAF biex jifhem aħjar il-mod li bih twettqu xi wħud minn dawk l-investigazzjonijiet.

26. Bejn Jannar u Marzu 2019, ir-relaturi tal-Kumitat kellhom laqgħat ta’ kull xahar mal-maniġment tal-persunal tal-OLAF, inklużi d-Diretturi tad-Direttorat A (“Investigazzjonijiet I”) u d-Direttorat C (“Appoġġ għall-Investigazzjonijiet”); il-Kapijiet ta’ Unità tal-Unità 0.1 (“Investigazzjoni, Għażla u Rieżami”), tal-Unità A.1 (Persunal tal-UE), tal-Unità C.3 (“Analiżi Operattiva u Forensika Diġitali”) u tal-Unità C.4 (“Unità legali u ta’ konsulenza”). F’dawk il-laqgħat ħadu sehem ukoll is-seletturi, l-evalwaturi, l-investigaturi, il-membri tal-konsulenza legali u l-unitajiet ta’ segwitu.

27. Fil-laqgħa plenarja ta’ Diċembru 2019, il-KS adotta l-abbozz ta’ Opinjoni tiegħu dwar il-każijiet li ma nfetħux mid-Direttur Ġenerali tal-OLAF (“każijiet miċħuda”) u f’Jannar 2020 bagħtu lill-OLAF għall-kummenti. Fi Frar 2020, l-OLAF ipprovda l-kummenti tiegħu u informazzjoni addizzjonali. F’Marzu 2020, il-Kumitat ta’ Sorveljanza ppubblika l-Opinjoni ( 9 )

28. Il-Kumitat ifakkar li bħala korp indipendenti, huwa jinsab fl-aqwa pożizzjoni biex iwettaq il-kompiti ta’ monitoraġġ u ta’ sorveljanza assenjati lilu. Meta jeżamina l-każijiet irrappurtati mill-OLAF, il-Kumitat jiżgura li l-ħidma tiegħu tibqa’ ffukata fuq: ir-riskji potenzjali għat-twettiq indipendenti tal-investigazzjonijiet; l-osservanza tal-garanziji proċedurali u r-rispett tad-drittijiet fundamentali; il-konformità mal-prinċipji ġenerali u mar-regoli tal-investigazzjonijiet; il-valutazzjoni tal-kwalità tal-fajls u tal-informazzjoni kontenuta fl-OCM; u l-konformità mar-regoli stabbiliti fil-Linji Gwida dwar il-Proċeduri ta’ Investigazzjoni għall-persunal tal-OLAF (GIPs).

(iii) Monitoraġġ tat-tul tal-investigazzjoni tal-OLAF

L-Artikolu 15(1) tar-Regolament (UE, Euratom) Nru 883/2013: Il-Kumitat ta’ Sorveljanza għandu jimmonitorja regolarment l-implimentazzjoni mill-Uffiċċju tal-funzjoni investigattiva tiegħu, sabiex tissaħħaħ l-indipendenza tal-Uffiċċju fit-twettiq tajjeb tal-kompetenzi mogħtija lilu permezz ta’ dan ir-Regolament. Artikolu 15(1), it-tieni paragrafu tar-Regolament (UE, Euratom) Nru 883/2013 Il-Kumitat ta’ Sorveljanza għandu b’mod partikolari jimmonitorja l-iżviluppi dwar l-applikazzjoni ta’ garanziji proċedurali u t-tul tal-investigazzjonijiet fid-dawl tal-informazzjoni pprovduta mid-Direttur Ġenerali f’konformità mal-Artikolu 7(8). L-Artikolu 7(5) tar-Regolament (UE,. Euratom) Nru 883/2013 L-investigazzjonijiet għandhom jitwettqu kontinwament matul perijodu li għandu jkun proporzjonat għaċ-ċirkostanzi u l-kumplessità tal-każ. L-Artikolu 7(8) tar-Regolament (UE, Euratom) Nru 883/2013 Jekk investigazzjoni ma tkunx tista’ tingħalaq fi żmien 12-il xahar wara li tkun infetħet, id-Direttur Ġenerali għandu jirrapporta, malli jiskadi dak il-perijodu ta’ 12-il xahar u f’intervalli ta’ sitt xhur wara dan, lill-Kumitat ta’ Sorveljanza, filwaqt li jindika r-raġunijiet u l-miżuri ta’ rimedju previsti bil-ħsieb li titħaffef l-investigazzjoni.

Rimarki ġenerali

29. Il-monitoraġġ tat-tul tal-investigazzjonijiet tal-OLAF huwa wieħed mid-dmirijiet ewlenin tal-Kumitat biex isaħħaħ l-indipendenza tal-OLAF.

30. L-obbligu li l-proċeduri amministrattivi jitwettqu fi żmien raġonevoli huwa prinċipju ġenerali tad-dritt tal-UE u parti mid-dritt għal amministrazzjoni tajba tal-Artikolu 41(1) tal-Karta tad-Drittijiet Fundamentali ( 10 ) . Skont il-ġurisprudenza, meta t-tul ta’ proċedura ma jkunx stabbilit minn dispożizzjoni tad-dritt tal-UE, ir-raġonevolezza tal-perjodu ta’ żmien meħud għandha tiġi valutata fid-dawl taċ-ċirkostanzi kollha speċifiċi għal kull każ individwali u, b’mod partikolari, l-importanza tal-każ għall-persuna kkonċernata, il-kumplessità tiegħu u l-imġiba tal-partijiet fil-każ ( 11 )

31. Minn din il-ġurisprudenza u mill-Artikolu 7(5) tar-Regolament dwar l-OLAF ( 12 ) jirriżulta li l-proċedura quddiem l-OLAF għandha titwettaq b’mod kontinwu u ma tistax tiġi estiża lil hinn minn żmien raġonevoli, li għandu jiġi valutat b’referenza għaċ-ċirkustanzi u l-kumplessità ta’ kull każ ( 13 )

32. Il-Kumitat iqis li huwa kruċjali wkoll li jiġi enfasizzat ir-rwol tiegħu, kif iċċarat mill-ġurisprudenza tal-Qrati tal-UE ( 14 ) , u li jiġi enfasizzat l-ambitu tal-attività ta’ monitoraġġ tiegħu fil-kuntest speċifiku tal-investigazzjonijiet li jdumu aktar minn 12-il xahar.

33. L-ewwel nett, billi jimmonitorja b’mod regolari t-tul tal-investigazzjonijiet tal-OLAF u r-raġunijiet għal kwalunkwe dewmien bla bżonn, il-KS qed jipprova jsaħħaħ l-indipendenza u l-imparzjalità investigattiva tal-OLAF billi jivverifika li ma sseħħ l-ebda interferenza esterna jew interna fit-twettiq imparzjali ta’ investigazzjoni, li jiġi żgurat it-trattament ugwali, u li d-dewmien imġarrab ikun proporzjonat u ġustifikat mill-kumplessità u/jew miċ-ċirkostanzi tal-każ ikkonċernat.

34. It-tieni, investigazzjoni fit-tul li ma tkunx tista’ tiġi ġustifikata miċ-ċirkustanzi u/jew mill-kumplessità ta’ każ partikolari jista’ jkollha konsegwenzi negattivi serji fuq (i) id-drittijiet tad-difiża tal-persuni kkonċernati (li għandhom id-dritt li l-investigazzjonijiet dwarhom jiġu ttrattati fi żmien raġonevoli kif previst mill-Artikolu 41 tal-Karta tad-Drittijiet Fundamentali tal-UE), u (ii) is-segwitu għall-investigazzjoni (jiġifieri jsir aktar diffiċli li tinġabar l-evidenza aktar ma jgħaddi ż-żmien). Għalhekk, billi jimmonitorja t-tul tal-investigazzjonijiet tal-OLAF, il-KS jiżgura li d-drittijiet proċedurali garantiti mill-Artikolu 41 tal-Karta tad-Drittijiet Fundamentali jiġu tabilħaqq irrispettati.

35. Barra minn hekk, il-monitoraġġ tal-Kumitat għandu l-għan li jiżgura li r-riżultati u s-sejbiet tal-investigazzjonijiet imwettqa mill-OLAF jitqiesu u jiġu segwiti b’mod xieraq mill-istituzzjonijiet, il-korpi, l-uffiċċji u l-aġenziji tal-UE u mill-Istati Membri kkonċernati. Is-segwitu ġudizzjarju, finanzjarju jew dixxiplinari u l-potenzjal ta’ prosekuzzjoni u rkupru jistgħu jiġu preġudikati b’mod irrimedjabbli, b’mod partikolari minħabba kwistjonijiet ta’ preskrizzjoni (preskrizzjoni skont il-liġijiet nazzjonali applikabbli) jew l-impossibbiltà li l-awtoritajiet ġudizzjarji nazzjonali jwettqu investigazzjoni xierqa għal avvenimenti li seħħew żmien twil ilu.

36. Fl-aħħar nett, billi jimmonitorja t-tul tal-investigazzjonijiet, il-KS jivverifika li r-riżorsi umani u finanzjarji allokati lill-OLAF ikunu ntużaw b’mod effiċjenti, li jista’ jkollu impatt fuq l-adozzjoni tal-prijoritajiet tal-politika ta’ investigazzjonijiet tal-OLAF u l-baġit ġenerali tiegħu.

37. Importanti jiġi enfasizzat li dan ir-rwol speċifiku, fdat f’idejn il-Kumitat mill-Artikolu 7(8) tar-Regolament dwar l-OLAF, jirrikjedi li l-Kumitat iwettaq analiżi każ b’każ ta’ kull investigazzjoni li tkun ilha għaddejja aktar minn 12-il xahar sabiex jiżgura li l-investigazzjonijiet tal-OLAF jitwettqu b’mod kontinwu u fuq perjodu proporzjonat għaċ-ċirkostanzi u l-kumplessità tagħhom. Biex il-KS iwettaq dak il-mandat, huwa jeħtieġ li jkollu aċċess dirett u mingħajr xkiel, jekk mhux għall-fajl tal-każ kollu tal-OLAF, tal-anqas għall-elementi li huma essenzjali biex wieħed jifhem il-każ, jidentifika l-persuna/i kkonċernata/i, u jsegwi l-iskeda ta’ żmien tal-miżuri investigattivi kif ukoll id-deċiżjonijiet relatati mal-ġestjoni tal-każ meħuda mill-OLAF. B’dan il-mod, il-Kumitat jirrispetta b’mod sħiħ l-indipendenza tal-OLAF fit-twettiq tal-investigazzjonijiet tiegħu u ma jinterferixxix fit-twettiq ta’ dawk l-investigazzjonijiet.

Aċċess għal informazzjoni relatata mal-każijiet

38. Fir-rapport tal-attività preċedenti tiegħu, il-KS innota li l-kontenut u l-kwalità tar-rapporti ppreżentati mill-OLAF dwar każijiet li qabżu t-12-il xahar fl-2019 ma kienu jinkludu l-ebda informazzjoni li tippermetti lill-Kumitat jimmonitorja t-tul tal-investigazzjonijiet b’mod effettiv ( 15 ) . B’mod partikolari, il-biċċa l-kbira tar-rapporti ma kien fihom l-ebda informazzjoni sinifikattiva jew sostantiva fid-deskrizzjoni tal-każ biex il-Kumitat ikun jista’ jivvaluta jekk ir-raġunijiet li l-OLAF jibbaża fuqhom biex jiġġustifika t-tul tal-investigazzjonijiet humiex preċiżi u jekk il-miżuri ta’ rimedju meħuda bil-għan li jitlestew, humiex xierqa.

39. Il-KS jixtieq ifakkar li, kif ikkonfermat mill-Opinjoni Konġunta tat-tliet Servizzi Legali (l-Opinjoni Konġunta) ( 16 ) , huwa f’idejn il-korp ta’ sorveljanza (il-KS) li jiddeċiedi, abbażi ta’ valutazzjoni tan-neċessità, liema informazzjoni għandha tiġi pprovduta mill-korp taħt superviżjoni (l-OLAF) jew liema informazzjoni hija suffiċjenti għat-twettiq tar-rwol ta’ sorveljanza tiegħu. B’dan il-mod biss tista’ tiġi żgurata l-indipendenza tal-KS fil-valutazzjoni tal-investigazzjonijiet tal-OLAF, u għalhekk l-indipendenza tal-OLAF stess. Kif enfasizzat fl-Opinjoni Konġunta msemmija, l-OLAF għandu jiffaċilita l-kompiti tal-Kumitat u jipprovdi l-informazzjoni mitluba, sakemm dik l-informazzjoni ma tkunx manifestament irrilevanti jew sakemm it-trażmissjoni tagħha ma tkunx neċessarjament tikkostitwixxi interferenza fit-twettiq tal-investigazzjoni li tkun għaddejja ( 17 )

41. Matul il-perjodu ta’ referenza, id-Direttur Ġenerali tal-OLAF u l-Kumitat ta’ Sorveljanza kienu involuti fi djalogu biex isibu modi biex jerġgħu jistabbilixxu l-aċċess ta’ qabel l-2013 għal informazzjoni relatata mal-każijiet disponibbli u rreġistrata fis-sistema ta’ ġestjoni tal-każijiet tal-OLAF (OCM), kundizzjoni sine qua non biex il-Kumitat ikun jista’ jimmonitorja b’mod effettiv l-indipendenza tal-OLAF fit-twettiq tal-investigazzjonijiet esterni u interni tiegħu. Il-Kumitat jilqa’ l-isforzi tad-Direttur Ġenerali tal-OLAF fl-aħħar xhur tal-2019 biex tinstab soluzzjoni xierqa għal din il-kwistjoni importanti. Fl-istess ħin, il-Kumitat jiddispjaċih li d-diskussjoni li għaddejja ħadet daqshekk fit-tul u jittama li tista’ tinstab soluzzjoni fattibbli u maqbula b’mod reċiproku kemm jista’ jkun malajr biex tkun tista’ terġa’ tiġi stabbilita l-istess forma sinifikattiva ta’ aċċess li l-Kumitat gawda matul l-ewwel 14-il-sena ta’ ħidma tiegħu.

42. Fi Frar 2019, il-Kumitat bagħat lid-Direttur Ġenerali tal-OLAF żewġ “mudelli ta’ rapporti” ġodda bbażati fuq mudell għar-rappurtar li l-OLAF innifsu kien ippropona qabel. L-ewwel wieħed kien maħsub għal investigazzjoni li taqbeż it-12-il xahar, filwaqt li t-tieni wieħed kien maħsub bħala għodda ta’ rappurtar għal investigazzjonijiet ta’ 18-il xahar jew aktar u kien imfassal biex jivverifika l-impatt ta’ kwalunkwe miżura ta’ rimedju meħuda mill-OLAF biex iħaffef l-investigazzjoni.

43. Dawn iż-żewġ mudelli ta’ rapporti kienu jinkludu t-tip ta’ informazzjoni li l-Kumitat jikkunsidra bħala l-“minimu” neċessarju biex iwettaq id-dmirijiet ta’ sorveljanza tiegħu skont l-Artikoli 7(8) u 15(1) tar-Regolament dwar l-OLAF, jiġifieri: (i) deskrizzjoni dettaljata tal-każ irrappurtat, inkluż l-impatt ekonomiku stmat; (ii) il-leġiżlazzjoni allegatament miksura; (iii) is-sanzjonijiet potenzjali u l-kunsiderazzjonijiet ta’ preskrizzjoni; (iv) l-attivitajiet operattivi mwettqa u r-riżultati tagħhom; (v) l-attivitajiet operattivi li għandhom jitwettqu; (vi) ir-raġunijiet għan-nuqqas ta’ tlestija tal-każ; u (vii) il-miżuri ta’ rimedju meħuda jew previsti biex titħaffef l-investigazzjoni.

44. F’Mejju 2019, l-OLAF bagħat lill-KS mudell ta’ rapport propost differenti li ma kienx meqjus bħala sodisfaċenti mill-KS, minħabba li ma kienx fih l-informazzjoni minima essenzjali mitluba mill-Kumitat. F’Lulju 2019, l-OLAF ippropona verżjoni riveduta ġdida tal-“mudell ta’ 12-il xahar” li kellha l-għan li tindirizza t-tħassib u r-riżervi serji tal-Kumitat dwar it-tip ta’ informazzjoni magħmula disponibbli għall-Kumitat.

45. data personali tiġi redatta mill-mudelli/rapporti, li jagħmel il-valutazzjoni mwettqa mill-KS kważi impossibbli. Il-KS indirizza r-riżultati tal-analiżi tiegħu u s-soluzzjonijiet alternattivi proposti tiegħu lid-Direttur Ġenerali tal-OLAF f’Novembru 2019. Il-Kumitat ta’ Sorveljanza analizza fil-fond il-mudell ta’ rappurtar ġdid rivedut propost mill-OLAF ( 23 ) . Għalkemm il-mudell il-ġdid jista’ jitqies bħala titjib meta mqabbel ma’ dak preċedenti (użat mill-OLAF mill-2013 sa Marzu 2019), dan xorta ma jissodisfax il-ħtiġijiet tal-KS f’termini tal-kwalità u l-kompletezza tal-informazzjoni pprovduta fih. Barra minn hekk, u b’mod aktar kritiku, id-personali tiġi redatta mill-mudelli/rapporti, li jagħmel il-valutazzjoni mwettqa mill-KS kważi impossibbli.

46. B’mod parallel mad-diskussjoni dwar il-kwalità tal-informazzjoni pprovduta mill-OLAF lill-KS, fit-18 ta’ Lulju 2019, id-Direttur Ġenerali tal-OLAF talab Opinjoni mill-Uffiċċju tal-Kontrollur Ewropew għall-Protezzjoni tad- Data (EDPS), fejn essenzjalment staqsa jekk, fit-twettiq tad-dmirijiet tiegħu ta’ rappurtar skont l-Artikolu 7(8) tar-Regolament dwar l-OLAF, huwa jkunx qed jikser ir-regoli applikabbli dwar il-protezzjoni tad- data jekk jiżvela l-isem/ismijiet tal-persuna/i kkonċernata/i f’investigazzjoni tal-OLAF li ddum aktar minn sena.

47. Wara talba mill-EDPS (22 ta’ Awwissu 2019), is-Segretarjat kellu żewġ laqgħat mal-EDPS (il-15 ta’ Novembru 2019 u t-2 ta’ Diċembru 2019) li fihom iddiskuta fid-dettall il-mandat tal-Kumitat u t-tip ta’ informazzjoni li hija meħtieġa biex iwettaq l-kompiti tiegħu ta’ monitoraġġ u sorveljanza skont ir-Regolament dwar l-OLAF. Il-KS ipprovda l-kummenti bil-miktub tiegħu lill-EDPS fis-17 ta’ Diċembru 2019. Fil-5 ta’ Frar 2020, l-OLAF issottometta informazzjoni addizzjonali lill-EDPS.

48. Kif intqal f’diversi okkażjonijiet, il-KS ma jwettaqx verifiki awtomatizzati standard, iżda analiżi dettaljata għal kull investigazzjoni speċifika, li tkun ilha għaddejja aktar minn 12-il xahar . L-identità tal-persuni investigati u dik tal-entitajiet legali involuti fl-investigazzjonijiet tal-OLAF għandhom jiġu divulgati fir-“rapport ta’ 12-il xahar”. Li jkunu jafu mill-bidu nett l-identità tal-persuni investigati huwa element essenzjali u indispensabbli għall-Membri tal-KS meta jivvalutaw jekk ir-raġunijiet ippreżentati mill-OLAF għan-nuqqas ta’ tlestija ta’ investigazzjoni speċifika fil-fatt jiġġustifikawx it-tul tal-investigazzjoni. Mingħajr din l-informazzjoni, il-KS ma jistax jissodisfa l-mandat tiegħu.

49. data fl-ambitu tal-monitoraġġ huwa parti mill-eżerċizzju leġittimu tal-awtorità uffiċjali tiegħu, li hija mogħtija direttament mir-Regolament dwar l-OLAF (l-Artikoli 7(8) u 15(1)). Il-legalità ta’ dan l-ipproċessar ġiet rikonoxxuta għall-ewwel darba mill-EDPS fl-opinjoni tiegħu tal-2007 data personali ta’ kwalunkwe persuna msemmija f’investigazzjoni tal-OLAF iżda biss għall-ismijiet tal-persuna/i kkonċernata/i. Għalhekk, il-pożizzjoni tal-Kumitat, kif espressa fl-iskambji u l-korrispondenza tiegħu mal-EDPS imsemmija hawn fuq, dejjem kienet li l-ipproċessar tiegħu tad- data f’dan il-kuntest huwa adegwat, rilevanti u mhux eċċessiv, li jippermettilu jwettaq il-mandat speċifiku fdat lilu mir-Regolament dwar l-OLAF. Il-KS jixtieq ifakkar li l-ipproċessar tiegħu tad-fl-ambitu tal-monitoraġġ huwa parti mill-eżerċizzju leġittimu tal-awtorità uffiċjali tiegħu, li hija mogħtija direttament mir-Regolament dwar l-OLAF (l-Artikoli 7(8) u 15(1)). Il-legalità ta’ dan l-ipproċessar ġiet rikonoxxuta għall-ewwel darba mill-EDPS fl-opinjoni tiegħu tal-2007 ( 24 ) . F’dan ir-rigward, il-Kumitat jenfasizza li huwa ma għandux għalfejn ikollu aċċess għad-personali ta’ kwalunkwe persuna msemmija f’investigazzjoni tal-OLAF iżda biss għall-ismijiet tal-persuna/i kkonċernata/i. Għalhekk, il-pożizzjoni tal-Kumitat, kif espressa fl-iskambji u l-korrispondenza tiegħu mal-EDPS imsemmija hawn fuq, dejjem kienet li l-ipproċessar tiegħu tad-f’dan il-kuntest huwa adegwat, rilevanti u mhux eċċessiv, li jippermettilu jwettaq il-mandat speċifiku fdat lilu mir-Regolament dwar l-OLAF.

50. data l-EDPS ikkonferma li l-ipproċessar tad- data personali mill-KS kien legali u neċessarju ( 26 ). F’Marzu 2020, l-EDPS wieġeb għat-talba tad-Direttur Ġenerali tal-OLAF għal opinjoni, wara d-dħul fis-seħħ tar-regoli l-ġodda tal-UE dwar il-protezzjoni tad- ( 25 ) . Fl-Opinjoni tiegħu,

51. Il-KS stieden lill-OLAF biex jimplimenta mingħajr dewmien żejjed il-konklużjonijiet tal-EDPS u jagħti lill-Kumitat aċċess għall-identità tal-persuni (fiżiċi) involuti f’investigazzjonijiet li jdumu aktar minn 12-il xahar. Il-Kumitat jaqbel b’mod sħiħ ukoll mal-EDPS li l-identità tal-persuni ġuridiċi ma tikkostitwix “ data personali” skont il-liġi applikabbli tal-UE, u għalhekk għandha tiġi żvelata wkoll.

Rapporti ta’ investigazzjonijiet li damu aktar minn 12-il xahar riċevuti mill-Kumitat ta’ Sorveljanza fl-2019

52. Fl-2019, il-Kumitat irċieva 587 rapport ( 27 ) mill-OLAF dwar 375 investigazzjoni individwali li damu aktar minn 12-il xahar. Minn dawn il-każijiet individwali, 34,4 % damu aktar minn 12-il xahar, filwaqt li 27,2 % damu aktar minn 18-il xahar. Il-Kumitat innota li 38,4 % tal-każijiet kollha rrappurtati għall-finijiet tal-Artikolu 7(8) qabżu l-24 xahar. Imqassma, dan jagħti: 16,5 % tal-każijiet individwali qabżu l-24 xahar; 11,2 % qabżu t-30 xahar; 4,5 % qabżu s-36 xahar; 4,8 % qabżu t-42 xahar; 0,8 % qabżu t-48 xahar u 0,5 % aktar minn 48 xahar (Figura 1). Il-Kumitat innota li fl-2019 kien hemm 144 każ li qabżu l-24 xahar li kienu għadhom għaddejjin. It-tqassim settorjali tal-investigazzjonijiet imwettqa mill-OLAF għal aktar minn 24 xahar huwa rappreżentat fil-Figura 2. Figura 1 375 każ individwali – 2019 Figura 2 144 każ individwali itwal minn 24 xahar – 2019

53. Fl-ewwel kwart tal-2019, l-OLAF ipprovda informazzjoni lill-KS billi uża l-format preċedenti għar-rappurtar li kien juża mill-2013 sa April 2019. Il-Kumitat dejjem irrimarka li dawn ir-rapporti kienu neqsin minn kontenut sinifikattiv u kienu ta’ natura mhux kompluta.

54. Għat-tieni kwart tal-2019, ir-rapporti pprovduti lill-KS kienu bbażati fuq il-mudell ta’ rappurtar propost mill-OLAF f’Mejju 2019, filwaqt li dawk li jkopru l-perjodu minn Lulju sa Diċembru 2019 kienu bbażati fuq il-mudell propost mill-OLAF f’Lulju 2019 (total ta’ 263 rapport).

L-analiżi mill-Kumitat ta’ 263 rapport ta’ investigazzjonijiet li damu aktar minn 12-il xahar

55. Fir-rieżami tal-263 rapport ta’ investigazzjonijiet li damu aktar minn 12-il xahar, li jkopru l-perjodu April-Awwissu 2019, il-Kumitat ivvaluta wkoll il-punt sa fejn il-mudelli ta’ rappurtar il-ġodda proposti mill-OLAF jipprovdu informazzjoni suffiċjenti u sinifikattiva li tippermetti lill-Kumitat jimmonitorja l-iżviluppi dwar l-applikazzjoni tal-garanziji proċedurali u t-tul tal-investigazzjonijiet skont l-Artikolu 7(8) tar-Regolament dwar l-OLAF.

56. Il-Kumitat iffoka l-analiżi tiegħu fuq jekk ir-rapport tal-OLAF kienx jipprovdi l-elementi essenzjali li ġejjin għall-kompiti ta’ monitoraġġ tal-Kumitat, jiġifieri: — deskrizzjoni dettaljata tal-każ; — l-impatt ekonomiku stmat; — il-leġiżlazzjoni allegatament miksura; — is-sanzjonijiet potenzjali u l-kunsiderazzjonijiet ta’ preskrizzjoni; — l-azzjoni operattiva mwettqa sa issa u r-riżultati tagħha; — l-azzjoni operattiva li għadha trid titwettaq; u — ir-raġunijiet għaliex il-każ ma tlestiex, inklużi l-allokazzjoni tar-riżorsi, l-ammont ta’ ħidma operattiva, kwistjonijiet ta’ kooperazzjoni u materji oħrajn.

57. Il-KS żamm il-pożizzjoni preċedenti tiegħu li l-kwalità tal-informazzjoni pprovduta mill-OLAF fil-mudelli ta’ rappurtar il-ġodda għadha ma tippermettix lill-Kumitat jimmonitorja t-tul tal-investigazzjonijiet skont l-Artikolu 7(8) tar-Regolament dwar l-OLAF u b’hekk iwettaq b’mod effettiv ir-rwol ta’ sorveljanza tiegħu.

58. B’mod partikolari, fil-każijiet kollha analizzati, ir-rapporti ma jinkludux biżżejjed informazzjoni fattwali u/jew kuntestwali rilevanti li tippermetti lill-Kumitat jifhem tal-anqas il-fatti essenzjali tal-każ. F’każijiet fejn l-ambitu ta’ investigazzjoni ġie estiż, ir-rapporti ma jipprovdu l-ebda raġuni għaliex sar dan. Aktar importanti minn hekk, l-ebda wieħed mir-rapporti ma jidentifika l-persuna/i ġuridika/ġuridiċi u/jew fiżika/fiżiċi taħt investigazzjoni.

59. Fir-rapporti ma hija pprovduta b’mod sistematiku lanqas informazzjoni dwar l-“impatt ekonomiku stmat” u s-“sanzjonijiet potenzjali”; barra minn hekk, huwa f’numru żgħir biss ta’ każijiet li r-rapporti jinkludu informazzjoni dwar il-“leġiżlazzjoni allegatament miksura”, li hija element importanti għal dan l-eżerċizzju.

60. Fil-biċċa l-kbira tar-rapporti, l-iskeda ta’ żmien/il-kronoloġija tal-attivitajiet ta’ investigazzjoni mwettqa mhijiex spjegata, bid-dati jissemmew biss fi ftit każijiet. Ma hija pprovduta lanqas l-ebda informazzjoni sinifikattiva dwar ir-riżultati tal-passi ta’ investigazzjoni li ttieħdu, u lanqas l-għan ġenerali jew speċifiku ta’ kull attività ma huwa pprovdut b’mod sistematiku. Fl-aħħar nett, huwa biss fi ftit każijiet eċċezzjonali li l-qarrej jista’ jidentifika l-attivitajiet imwettqa fl-aħħar sitt xhur.

61. problema li tinqala’ ” li tiġġustifika d-dewmien inkwistjoni. Huma pprovduti spjegazzjonijiet insuffiċjenti jew saħansitra ma hija pprovduta l-ebda spjegazzjoni għaliex l-investigazzjonijiet għadhom ma tlestewx ( 28 ) . F’xi każijiet, ma hemmx spjegazzjonijiet ċari jew suffiċjenti tal-“” li tiġġustifika d-dewmien inkwistjoni.

62. Ir-rapporti għall-każijiet li jaqbżu t-18-il xahar ma jiddiskutux kif ġew implimentati l-miżuri ta’ rimedju msemmija qabel (din l-informazzjoni kienet ipprovduta biss f’każijiet eċċezzjonali), li jagħmilha impossibbli li jiġi valutat il-progress, jekk kien hemm, li sar minn dak iż-żmien ’l hawn.

63. Fid-dawl ta’ dawn is-sejbiet, u biex jiġi evitat l-użu ineffiċjenti tar-riżorsi umani tal-OLAF, il-KS ippropona soluzzjoni fattibbli u effettiva li tinvolvi aċċess sistematiku u awtomatiku għal dokumenti speċifiċi tal-OLAF li huma diġà disponibbli fl-OCM, li hija s-sistema tal-ġestjoni tal-każijiet tal-OLAF . Il-Kumitat iqis li dan se jnaqqas b’mod konsiderevoli, jekk mhux jelimina, ix-xogħol addizzjonali tal-investigaturi tal-OLAF li jridu jfasslu għall-benefiċċju tal-KS rapporti addizzjonali bl-istess informazzjoni eżatta li diġà tinsab f’rapporti oħra relatati mal-każijiet maħżuna fl-OCM. Din il-forma ta’ aċċess dirett għal informazzjoni speċifika u eżistenti għandha tippermetti lill-Kumitat jikseb informazzjoni komprensiva u sinifikattiva dwar l-investigazzjonijiet li jaqbżu t-12-il xahar, u b’hekk jissodisfa l-mandat tiegħu skont l-Artikolu 7(8) tar-Regolament dwar l-OLAF. Madankollu, għall-finijiet ta’ kompletezza, il-Kumitat se jenfasizza li kwalunkwe forma elettronika diretta ta’ aċċess għall-informazzjoni relatata mal-każijiet maħżuna fl-OCM ma tneħħix l-obbligu li għandu d-Direttur Ġenerali tal-OLAF skont id-dispożizzjoni hawn fuq imsemmija fir-Regolament dwar l-OLAF li jkompli jirrapporta lill-KS ir-raġunijiet għaliex l-investigazzjonijiet ma jkunux ingħalqu fi żmien 12-il xahar wara li nfetħu, u l-miżuri ta’ rimedju previsti biex jitħaffu dawk l-investigazzjonijiet.

64. Il-Kumitat huwa ottimist li wara l-Opinjoni reċenti tal-EDPS li rrevediet l-Opinjoni preċedenti tiegħu tal-2007, se tinstab soluzzjoni finali matul l-2020.

Monitoraġġ tal-iżviluppi fir-rigward tal-applikazzjoni tal-garanziji proċedurali

It-tieni paragrafu tal-Artikolu 15(1) tar-Regolament (UE, Euratom) Nru 883/2013: Il-Kumitat ta’ Sorveljanza għandu b’mod partikolari jimmonitorja l-iżviluppi dwar l-applikazzjoni ta’ garanziji proċedurali (…). L-Artikolu 17(7) tar-Regolament (UE, Euratom) Nru 883/2013: Id-Direttur Ġenerali għandu jimplimenta mekkaniżmu intern ta’ konsulenza u kontroll, inkluża verifika ta’ legalità, dwar fost l-oħrajn ir-rispett tal-garanziji proċedurali u d-drittijiet fundamentali tal-persuni kkonċernati (…). L-Artikolu 9 tar-Regolament (UE, Euratom) Nru 883/2013: Garanziji Proċedurali (mhux irrappurtat hawnhekk minħabba t-tul tiegħu)

Ilmenti individwali rrappurtati mill-OLAF dwar l-investigazzjonijiet tiegħu

65. L-Artikolu 9 tar-Regolament dwar l-OLAF jelenka l-prinċipji u l-garanziji proċedurali li l-OLAF għandu japplika meta jwettaq investigazzjoni. L-Artikolu 15(1), it-tieni paragrafu, tar-Regolament jinkariga lill-KS bil-kompitu speċifiku li jiżgura li l-OLAF jirrispetta l-garanziji proċedurali fl-eżerċizzju tal-funzjonijiet investigattivi tiegħu. Hija ġurisprudenza stabbilita li l-OLAF għandu jirrispetta d-drittijiet fundamentali kif stabbiliti fid-dritt tal-UE, b’mod partikolari fil-Karta tad-Drittijiet Fundamentali ( 29 ) . Il-Kumitat jagħti attenzjoni partikolari kull sena lil dan l-aspett tal-mandat tiegħu, billi huwa ta’ importanza kbira għal dawk fil-mira ta’ investigazzjoni tal-OLAF.

66. Il-persuni affettwati minn investigazzjoni tal-OLAF jistgħu jippreżentaw ilment direttament lid-Direttur Ġenerali tal-OLAF. Il-proċedura tal-OLAF biex jittratta dawn l-ilmenti hija dettaljata u hija disponibbli għall-pubbliku fuq is-sit web tal-OLAF ( 30 ) . Id-Direttur Ġenerali tal-OLAF ħa azzjoni biex jiżgura li r-rapporti dwar ilmenti individwali jintbagħtu mill-anqas darbtejn fis-sena lill-KS. F’Settembru 2019, il-KS irċieva rapport dwar ilmenti dwar garanziji proċedurali li kien ikopri l-ewwel nofs tal-2019 (minn Jannar sa Ġunju 2019). Fi Frar 2020 ġie ppreżentat rapport ġdid lill-KS li kien ikopri t-tieni nofs tal-2019. Ir-rapporti kienu jkopru informazzjoni dwar: (i) ilmenti proċedurali riċevuti mill-OLAF skont il-proċedura tiegħu għall-ilmenti (total ta’ sitt ilmenti (31)); (ii) ilmenti kontra l-OLAF ippreżentati lill-Ombudsman Ewropew (total ta’ erba’ lmenti);

67. Fl-2019, l-OLAF ma rċeviex ilmenti bbażati fuq l-Artikolu 90a tar-Regolamenti tal-Persunal.

68. L-ispjegazzjonijiet mogħtija f’dawn iż-żewġ rapporti tal-OLAF, għalkemm informattivi, kienu ta’ natura ġenerali. L-allegazzjonijiet ta’ ksur tad-drittijiet fl-investigazzjonijiet tal-OLAF kienu elenkati b’mod deskrittiv flimkien ma’ sommarju qasir tat-tweġiba tal-OLAF għal kull allegazzjoni. Ir-rapporti indikaw ukoll każijiet fejn l-Ombudsman Ewropew ħa deċiżjoni, b’sommarju qasir tal-konklużjonijiet tagħha. B’mod ġenerali, l-informazzjoni li inizjalment ġiet ipprovduta mill-OLAF ma ppermettietx lill-KS li jimmonitorja l-iżviluppi tal-garanziji proċedurali u d-drittijiet fundamentali.

69. Biex jiżgura li d-drittijiet fundamentali tal-persuni affettwati mill-investigazzjonijiet tal-OLAF kienu protetti u li l-OLAF applika korrettement il-garanziji proċedurali, il-Kumitat talab aċċess għal (i) l-ilmenti oriġinali u (ii) it-tweġibiet tal-OLAF għalihom.

70. L-OLAF ipprovda lill-KS l-informazzjoni mitluba fi Frar 2020. Wara l-analiżi ta’ dawn l-ilmenti u t-tweġibiet tal-OLAF, il-KS talab aktar informazzjoni dwar sitta mill-ilmenti ttrattati mill-OLAF. L-OLAF ipprovda din l-informazzjoni f’April 2020.

Analiżi ta’ lmenti individwali ttrattati mill-OLAF

71. F’erbgħa mill-10 ilmenti kontra l-OLAF, l-Ombudsman Ewropew kien diġà ħareġ Deċiżjoni ta’ għeluq ta’ “l-ebda amministrazzjoni ħażina”. B’hekk is-Segretarjat iffoka l-attenzjoni tiegħu fuq is-sitt ilmenti ttrattati direttament mill-OLAF fl-2019.

72. L-allegazzjonijiet ewlenin imressqa f’dawk l-ilmenti kienu jikkonċernaw: 1) id-dritt tal-persuna kkonċernata li tinstema’, u 2) id-dritt tal-persuna kkonċernata li jkollha aċċess għall-fajls tal-investigazzjoni u għad-dokumenti użati kontra tagħha.

73. Fir-rigward ta’ (1), il-Kumitat jinnota li sabiex jeżerċitaw b’mod effettiv id-dritt li jinstemgħu, il-persuni kkonċernati jridu jiġu infurmati bil-fatti kollha li jikkonċernawhom. Għalhekk, l-OLAF għandu jipprovdi rendikont sħiħ tal-fatti rilevanti u jżomm rekord sħiħ tal-kummenti magħmula mill-persuna kkonċernata ( 32 ) . Fis-sitt ilmenti kollha analizzati, l-ilmentatur, jiġifieri l-persuna kkonċernata f’investigazzjoni tal-OLAF, ressaq l-argumenti li ġejjin: a) jew il-fatti ppreżentati mill-OLAF fis-“sommarju tal-fatti” kienu inkompleti/mhux ċari/mhux preċiżi, u b’hekk il-persuna kkonċernata ġiet imċaħħda minn opportunità li tikkummenta (l-Artikolu 9(4) tar-Regolament dwar l-OLAF); jew b) id-dikjarazzjonijiet magħmula mill-persuna kkonċernata (jiġifieri waqt il-verifiki fuq il-post) ma kinux annessi mar-rapport dwar il-verifiki fuq il-post, jew c) l-iskadenza biex isiru kummenti dwar is-sejba tal-OLAF kienet qasira wisq, jew d) l-OLAF kellu jippermetti li l-persuna kkonċernata tinstema’ permezz ta’ smigħ orali jew intervista.

74. Il-KS qies li fl-affermazzjonijiet (a), (b), u (c), il-KS seta’ jirrappreżenta ksur tal-garanziji proċedurali fit-twettiq tal-investigazzjonijiet tal-OLAF u għalhekk iddeċieda li jikkonsulta aktar il-fajls tal-każijiet.

75. Fuq il-bażi ta’ analiżi fil-fond, il-KS ikkonkluda li l-allegazzjonijiet imsemmija hawn fuq kienu bla bażi u li l-OLAF kien ipprovda lill-persuna(i) kkonċernata(i) “sommarju tal-fatti” ċar u komplet u l-possibbiltà li tikkummenta b’mod effettiv dwar dawk il-fatti. L-OLAF ipprovda wkoll informazzjoni addizzjonali u estenda l-iskadenza għat-tweġiba kull meta ntalab u kkoreġa “żbalji fattwali”. F’okkażjoni minnhom, l-OLAF ipprovda aċċess għal ċerti dokumenti li huwa qies neċessarji biex jinftiehmu l-kwistjonijiet involuti.

76. Fl-aħħar nett, fir-rigward tad-dritt għal smigħ jew għal intervista [l-affermazzjoni (d)], il-KS jinnota li l-Artikolu 9(4) tar-Regolament dwar l-OLAF jistabbilixxi l-prinċipju li permezz tiegħu ma jistgħux jinstiltu konklużjonijiet li jirreferu għal persuna b’isimha mingħajr ma dik il-persuna l-ewwel tkun setgħet tesprimi l-fehmiet tagħha dwar il-fatti kollha li jikkonċernawha. Madankollu, huwa f’idejn l-OLAF li jagħżel il-mezzi li permezz tagħhom il-persuna kkonċernata tingħata l-opportunità li tikkummenta. Ma hemm l-ebda dritt li jkun hemm “laqgħa orali” jew ta’ smigħ orali; minflok, dak li huwa importanti huwa li l-persuna kkonċernata ngħatat l-opportunità li tesprimi l-fehmiet tagħha bil-miktub. Barra minn hekk, u għal raġunijiet ta’ kompletezza, intervista mwettqa skont l-Artikolu 9(2) tar-Regolament dwar l-OLAF mhijiex dritt tal-persuna intervistata, iżda attività investigattiva li jwettaq l-OLAF. Għalhekk, huwa l-OLAF, u mhux il-persuna kkonċernata, li jrid jiddeċiedi f’kull każ jekk miżura bħal din tkunx neċessarja.

77. Fir-rigward ta’ (2) u d-dritt ta’ aċċess għall-fajl tal-każ, il-KS jirreferi għall-ġurisprudenza tal-qrati tal-UE li skontha persuna kkonċernata ma tistax tibbaża b’mod utli fuq il-prinċipju tar-rispett għad-drittijiet tad-difiża jew fuq l-Artikolu 41 tal-Karta (id-dritt ta’ kull persuna li jkollha aċċess għall-fajl tagħha) sabiex tikseb aċċess għall-fajls ta’ investigazzjoni tal-OLAF u/jew għar-rapport finali. Il-Qrati tal-UE b’mod konsistenti sostnew li l-effettività u l-kunfidenzjalità tal-missjoni fdata lill-OLAF u l-indipendenza tal-OLAF jistgħu jiġu mminati mill-aċċess għal dawn id-dokumenti qabel ma tkun ġiet adottata deċiżjoni finali li taffettwa b’mod negattiv lill-persuna kkonċernata. Billi r-rapporti tal-investigazzjonijiet tal-OLAF u d-deċiżjonijiet li tiġi trażmessa l-informazzjoni lill-awtoritajiet ġudizzjarji nazzjonali ma tqisux li jaffettwaw b’mod negattiv lill-persuni, l-OLAF mhuwiex obbligat li jagħti aċċess għall-fajls tiegħu qabel ma tkun ittieħdet tali deċiżjoni. Il-ġurisprudenza llimitat dan id-dritt preċiżament minħabba li huwa sostnut b’mod sħiħ fl-istadji (ġudizzjarji, dixxiplinari jew finanzjarji) suċċessivi tal-investigazzjoni quddiem l-awtoritajiet nazzjonali kompetenti.

78. Bħala konklużjoni, il-KS ma identifikax ksur tal-garanziji proċedurali fil-każijiet analizzati. Madankollu, il-Kumitat se jkompli jimmonitorja mill-qrib l-ilmenti kollha li jirċievi l-OLAF.

Ilmenti riċevuti mill-Kumitat ta’ Sorveljanza kontra l-OLAF

79. Il-kaxxa postali funzjonali ( 33 ) (“FMB”) tal-Kumitat ta’ Sorveljanza hija l-punt ta’ kuntatt għall-partijiet ikkonċernati u għall-pubbliku biex jinfurmaw lill-Kumitat dwar tħassib u kwistjonijiet li jaqgħu taħt il-kompetenza tiegħu.

80. Il-Kumitat spiss jirċievi lmenti jew dwar investigazzjonijiet li jkunu għaddejjin mill-OLAF jew dwar allegati attivitajiet frodulenti li jaffettwaw l-interessi finanzjarji tal-UE. Madankollu, ilmenti bħal dawn ma jaqgħux fi ħdan il-mandat tal-KS li la huwa korp ta’ kontra l-frodi u lanqas bord tal-appell kontra d-deċiżjonijiet tal-OLAF.

81. Madankollu, il-KS jibgħat kwalunkwe informazzjoni rilevanti lill-OLAF u jinforma b’dan lill-mittent. Fl-2019, il-Kumitat irċieva għadd relattivament żgħir ta’ lmenti kontra deċiżjonijiet jew investigazzjonijiet li kienu għaddejjin tal-OLAF. F’każ minnhom dwar allegat ksur tad-drittijiet fundamentali, il-persuni kkonċernati kienu diġà ressqu lment lill-OLAF. Billi l-każ kien f’idejn l-awtorità ġudizzjarja nazzjonali kompetenti li lilha l-OLAF kien bagħat ir-rapport finali tiegħu u kien ukoll soġġett għal investigazzjoni mill-Ombudsman Ewropew, il-Kumitat ta’ Sorveljanza ddeċieda li ma kienx hemm bżonn li tittieħed azzjoni ulterjuri.

Każijiet mibgħuta lill-awtoritajiet ġudizzjarji nazzjonali

L-Artikolu 17(5)(b) tar-Regolament (UE, Euratom) Nru 883/2013: Id-Direttur Ġenerali għandu jżomm lill-Kumitat ta’ Sorveljanza informat perjodikament dwar l-attivitajiet tal-Uffiċċju, l-implimentazzjoni tal-funzjoni investigattiva tiegħu u l-azzjoni meħuda bħala segwitu għal investigazzjonijiet. Id-Direttur Ġenerali għandu jinforma lill-Kumitat ta’ Sorveljanza perjodikament: (…) (b) dwar każijiet li fihom l-informazzjoni tkun intbagħtet lill-awtoritajiet ġudizzjarji tal-Istati Membri.

82. Fl-2019 l-OLAF ipprovda lill-KS lista ta’ 49 każ mibgħuta lill-awtoritajiet ġudizzjarji nazzjonali (NJA) tal-Istati Membri bejn l-1 ta’ Ottubru 2018 u t-30 ta’ Settembru 2019 ( 34 ) . Il-lista tinkludi r-referenza tal-każ, id-data tat-trażmissjoni tar-rapport finali tal-każ lill-NJA u d-destinatarju tar-rakkomandazzjoni. Din l-informazzjoni statistika minima ftit hija ta’ użu prattiku għall-KS.

83. Kif sostnut fl-aktar rapport reċenti tal-attività u fl-Opinjoni tiegħu Nru 2/2017 ( 35 ) , il-Kumitat iqis li l-OLAF għandu jipprovdilu r-rapport finali tal-każ mibgħut lill-NJA. L-għodda ta’ ġestjoni tal-każijiet tal-OLAF (OCM) diġà tipprovdi aċċess dirett għal dan ir-rapport tal-OLAF. Il-Kumitat għandu jkollu aċċess dirett għar-rapporti finali tal-każijiet fl-OCM ladarba jkunu ntbagħtu lill-NJA.

84. Il-KS jistieden lid-Direttur Ġenerali tal-OLAF biex fil-futur jimplimenta din il-prattika li jingħata aċċess lill-KS għar-rapport finali tal-każ.

Każijiet fejn ir-rakkomandazzjonijiet tal-OLAF ma ġewx segwiti mill-awtoritajiet rilevanti

L-Artikolu 17(5)(a) tar-Regolament (UE, Euratom) Nru 883/2013: “Id-Direttur Ġenerali għandu jżomm lill-Kumitat ta’ Sorveljanza informat perjodikament dwar l-attivitajiet tal-Uffiċċju, l-implimentazzjoni tal-funzjoni investigattiva tiegħu u l-azzjoni meħuda bħala segwitu għal investigazzjonijiet. Id-Direttur Ġenerali għandu jinforma lill-Kumitat ta’ Sorveljanza perjodikament: (…) (a) dwar każijiet li fihom ir-rakkomandazzjonijiet magħmula mid-Direttur Ġenerali ma jkunux ġew segwiti;

85. Il-KS jagħti attenzjoni speċjali lir-riżultat tal-investigazzjonijiet tal-OLAF. L-azzjonijiet meħuda mill-awtoritajiet kompetenti (pereżempju l-irkupru tal-flus, il-bidu ta’ prosekuzzjoni, eċċ.) huma indikatur għall-OLAF biex jivvaluta l-funzjoni investigattiva tiegħu, iżda wkoll għall-Istati Membri u l-istituzzjonijiet tal-UE biex jivvalutaw il-livell ta’ protezzjoni tal-interessi finanzjarji tal-UE.

86. L-investigazzjoni tal-OLAF dwar frodi kontra l-baġit tal-UE, korruzzjoni u mġiba ħażina serja fi ħdan l-istituzzjonijiet Ewropej tirrikjedi riżorsi umani, materjali u finanzjarji sinifikanti. Jekk l-OLAF jiskopri li jkunu seħħew irregolaritajiet jew frodi, il-pubbliku jistenna li r-rakkomandazzjonijiet tal-OLAF jiġu segwiti, il-frodaturi jiġu akkużati u kkundannati u li d-dannu għall-baġit tal-UE jissewwa.

87. Skont iċ-ċifri fl-aħħar ħames rapporti annwali tal-attività tal-OLAF, ir-rata ta’ akkuża fir-rakkomandazzjonijiet ġudizzjarji tal-OLAF naqset matul is-snin minn 53 % għal 36 %. Diversi partijiet ikkonċernati esprimew ripetutament it-tħassib tagħhom dwar rata relattivament baxxa ta’ prosekuzzjoni, akkuża u kundanna wara t-trażmissjoni mill-OLAF tar-rapporti finali lill-NJAs.

88. mens rea ). Fi kwalunkwe każ, dawn iċ-ċifri jitolbu riflessjoni bir-reqqa mill-OLAF u attenzjoni speċifika mill-KS Il-KS jikkondividi l-fehma sikwit espressa li r-rata ta’ kundanna ma tistax isservi bħala parametru referenzjarju sinifikattiv għall-kejl tal-effettività tal-ġustizzja (kriminali). L-għadd ta’ prosekuzzjonijiet u kundanni li jsegwu r-rakkomandazzjonijiet tal-OLAF lill-Istati Membri għandu jitqabbel mal-għadd ta’ prosekuzzjonijiet u kundanni li jsegwu r-rapporti kriminali mill-awtoritajiet amministrattivi nazzjonali. Barra minn hekk, il-ħelsien mill-ħtija u l-eżoneri huma aktar frekwenti f’każijiet kumplessi ta’ reati ekonomiċi milli f’dawk ġenerali, minħabba fatti kumplessi, regoli multipli u xi drabi mhux ċari u elementi oħra li jagħmluha diffiċli, jekk mhux impossibbli, li tiġi stabbilita l-intenzjoni ta’ persuna li twettaq reat (). Fi kwalunkwe każ, dawn iċ-ċifri jitolbu riflessjoni bir-reqqa mill-OLAF u attenzjoni speċifika mill-KS ( 36 )

89. Il-KS jirrikonoxxi l-isforzi tal-OLAF biex isegwi aħjar ir-rakkomandazzjonijiet finanzjarji tal-OLAF. Huwa jilqa’ l-inizjattiva li ħa l-OLAF f’Diċembru 2019 li jistabbilixxi Task Force ta’ Monitoraġġ biex tappoġġa lid-Direttur Ġenerali tal-OLAF fit-twettiq ta’ dmirijietu li jimmonitorja r-rakkomandazzjonijiet tal-OLAF għall-Kummissjoni u l-Parlament Ewropew ( 37 ) . Il-KS jappoġġa din l-idea u jaqbel mal-fehma li jeħtieġ li jiġu pprovduti riżorsi addizzjonali sabiex dan ikun jista’ jsir b’mod effettiv.

90. Madankollu, il-KS jinnota li din it-Task Force fil-preżent tidher li qed tiffoka aktar fuq ir-rakkomandazzjonijiet finanzjarji milli fuq ir-rakkomandazzjonijiet ġudizzjarji. Għalkemm il-ġbir u l-verifika tal-istatistika huma parti mill-proċess ġenerali ta’ evalwazzjoni, it-Task Force għandha tiffoka aktar fuq evalwazzjoni tal-impatt biex tidentifika r-raġunijiet għaliex ir-rakkomandazzjonijiet tal-OLAF sa issa għadhom ma ġewx segwiti. Dan jippermetti lill-OLAF li jipprovdi kwalunkwe assistenza meħtieġa lid-destinatarji tar-rakkomandazzjonijiet u li jantiċipa u jindirizza fi stadju bikri l-problemi u l-kwistjonijiet possibbli li jipprevjenu lid-destinatarji tar-rakkomandazzjonijiet tiegħu milli jimplimentawhom.

Informazzjoni perjodika tal-OLAF dwar każijiet fejn l-awtoritajiet kompetenti ma segwewx ir-rakkomandazzjonijiet tal-OLAF

91. Skont ir-Regolament dwar l-OLAF ( 38 ) , id-Direttur Ġenerali tal-OLAF għandu l-obbligu li jinforma perjodikament lill-Kumitat dwar każijiet li fihom ir-rakkomandazzjonijiet tal-OLAF ma jkunux ġew segwiti.

92. Biex jissodisfa dan l-obbligu, darba fis-sena d-Direttur Ġenerali tal-OLAF jipprovdi lill-KS ċart li tagħti stampa ġenerali tas-segwitu għar-rakkomandazzjonijiet tal-OLAF. L-informazzjoni bażika li tintbagħat lill-KS tinkludi: in-numru tal-każ tal-OLAF, id-data li fiha tkun inħarġet ir-rakkomandazzjoni, l-identifikazzjoni tad-destinatarju, sommarju qasir tar-rakkomandazzjoni, id-data tat-tweġiba riċevuta mill-awtoritajiet kompetenti li tinforma lill-OLAF li r-rakkomandazzjoni ma kinitx se tiġi segwita, ir-raġunijiet mogħtija mill-awtorità kkonċernata għan-nuqqas ta’ segwitu, u għal xi każijiet, kummenti addizzjonali mill-OLAF.

93. Kif mitlub mill-KS fl-aħħar rapport tal-attività tiegħu ( 39 ) , l-OLAF adatta l-iskeda ta’ żmien tas-sistema ta’ rappurtar għas-sena kalendarja (Jannar-Diċembru) li hija aktar komprensiva u anqas vulnerabbli għall-iżbalji.

94. L-OLAF kien informa lill-KS li sa April 2020, kien se jipprovdi ċ-ċifri mitluba. Kien biss f’Lulju 2020, li l-OLAF ikkomunika lill-KS ir-rapport konsolidat dwar ir-rakkomandazzjonijiet ġudizzjarji u dixxiplinari tal-OLAF li ma ġewx segwiti li jkopru l-perjodu minn Jannar sa Diċembru 2019. Il-Kumitat ma rċeviex l-informazzjoni li kienet nieqsa dwar ir-rakkomandazzjonijiet finanzjarji tal-OLAF li ma ġewx segwiti saż-żmien li ġiet adottata din l-Opinjoni.

95. Fuq il-bażi tal-informazzjoni msemmija hawn fuq, l-OLAF irċieva tweġibiet dwar 42 każ li għalihom l-awtoritajiet ikkonċernati għażlu li ma jsegwux ir-rakkomandazzjonijiet ġudizzjarji tal-OLAF. It-tip u l-frekwenza tar-raġunijiet mogħtija mill-awtoritajiet kompetenti għaliex ma segwewx ir-rakkomandazzjonijiet tal-OLAF jistgħu jinġabru kif ġej: Tabella 1 Ir-raġunijiet mogħtija mill-awtoritajiet kompetenti biex ma jsegwux ir-rakkomandazzjonijiet tal-OLAF kif rappurtati mill-OLAF Għadd Raġuni mogħtija 22 Nuqqas ta’ evidenza/Evidenza insuffiċjenti 12 L-ebda reat kriminali 4 Preskritti 3 Prijorità Baxxa 2 Nuqqas ta’ riżorsi 1 Diffiċli biex tinġabar l-evidenza 1 Nuqqas ta’ ġurisdizzjoni 1 Oħrajn

96. L-għadd ta’ każijiet miċħuda jew li ma ġewx ipproċessati minħabba nuqqas ta’ evidenza jew evidenza insuffiċjenti qed jiżdied b’mod kostanti kull sena (22 każ fl-2019 u l-11 fil-perjodu ta’ rappurtar preċedenti). Il-KS jinnota wkoll li l-għadd ta’ każijiet li ġew miċħuda mill-awtoritajiet nazzjonali minħabba li ma nstab l-ebda reat kriminali huwa pjuttost għoli (12-il każ). Għall-KS, anke jekk f’xi każijiet l-OLAF wettaq l-investigazzjoni tiegħu f’koordinazzjoni mas-servizzi tal-prosekuzzjoni nazzjonali kkonċernati, jibqa’ l-fatt li kooperazzjoni bikrija u f’waqtha biss bejn l-OLAF u l-awtoritajiet nazzjonali kkonċernati hija probabbli li tnaqqas l-għadd ta’ każijiet miċħuda. L-OLAF u l-awtoritajiet nazzjonali kompetenti għandhom jaħdmu id f’id mill-mument li jqum l-ewwel suspett ta’ frodi.

97. jiġu miġġielda l-frodi u kwalunkwe attività illegali oħra li taffettwa l-interessi finanzjarji tal-Unjoni ( 40 ). Il-prijorità baxxa, in-nuqqas ta’ riżorsi u d-diffikultajiet biex tinġabar l-evidenza huma msemmija wkoll bħala raġunijiet invokati mill-awtoritajiet nazzjonali biex ma jsegwux ir-rakkomandazzjonijiet tal-OLAF. Billi l-informazzjoni mogħtija mill-OLAF lill-KS hija limitata u purament deskrittiva, il-KS ma jistax jivvaluta r-rilevanza u s-sinifikat ta’ dawn l-argumenti. Il-KS itenni li skont it-Trattat, hija responsabbiltà kondiviża (l-Istati Membri u l-Unjoni Ewropea) li

98. Il-KS bħalissa qed jaħdem fuq Opinjoni dwar ir-rakkomandazzjonijiet tal-OLAF li ma ġewx segwiti mill-awtoritajiet destinatarji, li għandha tipprovdi analiżi fil-fond tal-kwistjonijiet imsemmija fihom.

99. Il-KS se jistieden lid-Direttur Ġenerali tal-OLAF sabiex jinforma lill-Kumitat malli jsir jaf li r-rakkomandazzjonijiet tiegħu ma ġewx segwiti, minflok il-prattika attwali li jinforma lill-KS darba biss fis-sena. Dan jippermetti lill-KS li jimmonitorja b’mod kontinwu f’ħin reali, li definittivament itejjeb il-funzjoni investigattiva tal-OLAF. Il-funzjonalitajiet il-ġodda li jmiss tas-sistema ta’ ġestjoni tal-każijiet (OCM) tal-OLAF għandhom jagħmlu dan fattibbli mingħajr ma jgħabbu żżejjed lill-persunal tal-OLAF b’xogħol ta’ rappurtar addizzjonali. Dwar dan, il-KS indirizza ittra lill-OLAF fl-2019 ( 41 )

L-analiżi mill-KS ta’ 43 każ li fihom ir-rakkomandazzjonijiet ma ġewx segwiti mill-awtoritajiet kompetenti

100. Fl-aħħar rapport tal-attività tal-KS ( 42 ) , il-Kumitat esprima l-interess tiegħu li jimmonitorja u janalizza r-riżultati u l-impatt tal-ħidma tal-OLAF b’mod aktar fil-fond u anqas statistiku.

101. Fl-2019, il-KS beda janalizza r-rakkomandazzjonijiet kollha tal-OLAF maħruġa mill-1 ta’ Ottubru 2013 sat-13 ta’ Diċembru 2017 li għalihom l-OLAF irċieva tweġibiet bejn l-1 ta’ Marzu 2016 u t-28 ta’ Frar 2018 mill-awtoritajiet ikkonċernati li infurmaw lill-OLAF li r-rakkomandazzjonijiet tiegħu ma kinux ġew segwiti (total ta’ 43 każ). Il-KS qed jippjana li joħroġ Opinjoni fl-2020 li se tkopri żewġ aspetti ewlenin: (i) il-mod kif l-OLAF jimmonitorja r-rakkomandazzjonijiet tiegħu u jikkoopera mal-awtoritajiet rilevanti, u (ii) kif tinġabar ir-responsabbiltà kriminali potenzjali u tintbagħat lill-awtoritajiet rilevanti.

Valutazzjoni tal-prijoritajiet tal-politika ta’ investigazzjoni u tal-linji gwida dwar l-investigazzjonijiet tal-OLAF

L-Artikolu 17(5) tar-Regolament (UE, Euratom) Nru 883/2013: Id-Direttur Ġenerali għandu kull sena jiddetermina, fil-kuntest tal-pjan ta’ ġestjoni annwali, il-prijoritajiet tal-politika ta’ investigazzjoni tal-Uffiċċju u għandu, qabel il-pubblikazzjoni tagħhom, jibgħathom lill-Kumitat ta’ Sorveljanza. L-Artikolu 5(1), it-tieni sentenza: Id-deċiżjoni mid-DĠ tal-OLAF dwar jekk tinfetaħx investigazzjoni jew le għandha tqis il-prijoritajiet tal-politika ta’ investigazzjoni u l-pjan annwali ta’ ġestjoni tal-Uffiċċju (…). L-Artikolu 16 (2)(a), Skambju ta’ fehmiet mal-istituzzjonijiet: L-iskambju ta’ fehmiet jista’ jkun relatat ma’: (a) il-prijoritajiet strateġiċi għall-politiki ta’ investigazzjoni tal-Uffiċċju.

102. Fl-eżami tal-prijoritajiet tal-politika ta’ investigazzjoni (IPPs) tal-OLAF għall-2019, il-KS kellu diversi laqgħat mad-Direttur Ġenerali dwar dan is-suġġett u esprima l-fehmiet tiegħu matul l-iskambju interistituzzjonali ta’ fehmiet f’Settembru 2019.

103. Il-Kumitat enfasizza l-importanza li l-OLAF jieħu inizjattivi biex jidentifika u janalizza r-riskji fil-ġlieda kontra l-frodi fuq il-bażi ta’ skambju regolari ta’ informazzjoni ma’ Direttorati Ġenerali oħra tal-Kummissjoni. Dan jippermetti lill-OLAF li jimplimenta politika ta’ investigazzjoni aktar proattiva u jiffoka fuq l-aktar każijiet serji u kumplessi. Is-settur tal-intelligence tal-OLAF għandu jwettaq ukoll valutazzjonijiet tar-riskju fuq bażi regolari. Il-Kumitat ħeġġeġ lill-OLAF biex jimplimenta dawn il-bidliet kemm jista’ jkun malajr fid-dawl tal-ħolqien tal-Uffiċċju tal-Prosekutur Pubbliku Ewropew (UPPE).

104. Għall-IPPs tiegħu għall-2019, l-OLAF żamm approċċ simili ħafna għal dak li ttieħed fi snin preċedenti, billi ffoka fuq l-oqsma li ġejjin: (i) każijiet li jinvolvu proġetti tan-netwerk tal-infrastruttura u t-trasport, b’mod partikolari l-proċeduri ta’ akkwist pubbliku; (ii) każijiet li jikkonċernaw proġetti ffinanzjati jew kofinanzjati mill-Fondi Strutturali u ta’ Investiment Ewropej (43), il-Fond Agrikolu Ewropew ta’ Garanzija u l-Fondi ta’ Qabel l-Adeżjoni, li fihom l-azzjoni mill-Istati Membri jew mill-pajjiżi kandidati tista’ tkun insuffiċjenti jew każijiet li għandhom elementi transfruntiera; (iii) każijiet li jindikaw il-possibbiltà ta’ abbużi tar-regoli tal-oriġini, tal-klassifikazzjoni tariffarja kemm f’reġimi kummerċjali preferenzjali kif ukoll f’dawk mhux preferenzjali u frodi relatati mal-valwazzjoni, bil-għan li jiġi evitat il-ħlas ta’ dazji doganali konvenzjonali, inklużi miżuri tariffarji li huma parti mill-politika tad-difiża tal-kummerċ tal-UE; (iv) każijiet ta’ kuntrabandu ta’ tabakk, alkoħol, mediċini ffalsifikati u oġġetti oħra perikolużi għas-saħħa u s-sigurtà li jistgħu jiksru d-drittijiet tal-proprjetà intellettwali u każijiet ta’ manifattura illegali tat-tabakk; (v) każijiet li jikkonċernaw għajnuna umanitarja u għall-iżvilupp mogħtija lil migranti, refuġjati u persuni spostati internament u każijiet li jikkonċernaw appoġġ ieħor mogħti lil dawn il-gruppi fil-mira.

105. Id-Direttur Ġenerali tal-OLAF informa lill-Kumitat li l-IPPs tal-OLAF ġew deċiżi abbażi ta’ input mill-partijiet ikkonċernati, li kien jinkludi kontribuzzjonijiet min-Netwerk tal-Kummissjoni għall-Prevenzjoni u d-Detezzjoni tal-Frodi, rapporti tal-Qorti Ewropea tal-Awdituri, riżoluzzjonijiet tal-Parlament Ewropew u rapporti tal-Kummissjoni dwar il-protezzjoni tal-interessi finanzjarji tal-UE.

106. Abbażi tal-informazzjoni li rċieva mill-OLAF, il-KS sab li b’kollox, infetħu 222 investigazzjoni u 44 każ ta’ koordinazzjoni fl-2019. 117-il investigazzjoni u każ ta’ koordinazzjoni kienu jaqgħu taħt il-PPIs tal-2018 (dan jirrappreżenta 43 % tal-investigazzjonijiet u l-każijiet ta’ koordinazzjoni miftuħa). Billi din l-informazzjoni hija limitata ħafna, hija ma tippermettix lill-Kumitat jivvaluta l-għadd ta’ każijiet miftuħa għal kull settur u għal kull Direttorat. Il-KS jinnota li fir-rappurtar tal-implimentazzjoni tal-IPPs tal-2019, u kuntrarju għall-prattika preċedenti tiegħu, l-OLAF għaqqad flimkien il-perċentwali tal-investigazzjonijiet u tal-każijiet ta’ koordinazzjoni miftuħa. B’paragun ma’ dan, fl-2018 l-OLAF fetaħ 218-il investigazzjoni u 30 każ ta’ koordinazzjoni. Minn dawn, 68 investigazzjoni u 20 każ ta’ koordinazzjoni kienu jaqgħu taħt l-IPPs tal-2018 (li kien jirrappreżenta 31 % tal-investigazzjonijiet miftuħa u 67 % tal-każijiet ta’ koordinazzjoni miftuħa). Il-KS jissuġġerixxi li fil-ġejjieni l-OLAF isegwi l-istess approċċ metodoloġiku bħal fis-snin preċedenti u jirrapporta l-perċentwali għal kull kategorija ta’ investigazzjonijiet miftuħa.

107. Il-KS jinnota li fl-2019 kien hemm titjib fir-rata tal-każijiet miftuħa li jaqgħu taħt l-IPPs tal-OLAF meta mqabbel mal-2018. Madankollu, jibqa’ l-fatt li l-maġġoranza tal-każijiet li l-OLAF fetaħ fl-2019, madwar 57 % tal-investigazzjonijiet u l-każijiet ta’ koordinazzjoni tal-OLAF, ma jaqgħux taħt l-IPPs proprji tiegħu. Il-Kumitat talab lill-OLAF għal aktar informazzjoni dwar dawn l-investigazzjonijiet u r-raġunijiet għat-teħid ta’ dawk id-deċiżjonijiet.

108. Il-Kumitat jinnota li l-OLAF paradossalment iqis l-IPPs proprji tiegħu bħala l-aħħar kriterji u kriterji residwi għall-ftuħ ta’ każ. Anki jekk l-IPPs mhux dejjem jistgħu jintużaw bħala bażi suffiċjenti biex tinfetaħ investigazzjoni, jibqa’ l-fatt li dawn jippermettu lill-OLAF li jipprijoritizza l-investigazzjonijiet tiegħu u jalloka r-riżorsi skont dan u b’mod trasparenti.

109. Il-Kumitat jemmen li hemm bżonn ta’ bidliet radikali fl-approċċ tal-OLAF għall-IPPs proprji tiegħu sabiex jiġi żgurat li l-investigazzjonijiet tal-OLAF ikunu effiċjenti u effettivi u li r-riżorsi jiġu allokati b’mod effiċjenti u effettiv.

Relazzjonijiet mal-OLAF, mal-istituzzjonijiet tal-UE, mas-sħab u l-partijiet ikkonċernati tal-OLAF

110. Il-fatt li huwa l-korp indipendenti inkarigat mis-superviżjoni tal-OLAF jirrikjedi komunikazzjoni miftuħa u kostruttiva mal-OLAF. Id-Direttur Ġenerali tal-OLAF u t-tim tiegħu pparteċipaw fi 8 mill-10 laqgħat plenarji tal-KS. Matul il-perjodu ta’ rappurtar saru wkoll laqgħat bilaterali mad-Direttur Ġenerali tal-OLAF u laqgħat ta’ ħidma bejn ir-relaturi tal-Kumitat ta’ Sorveljanza u l-maniġment u l-persunal tal-OLAF. Il-KS japprezza dan id-djalogu informattiv u kostruttiv u jistenna bil-ħerqa li jkollu kuntatti aktar mill-qrib mat-timijiet operattivi tal-OLAF.

111. F’Novembru 2019, il-KS kellu laqgħa mal-persunal tal-OLAF. Din kienet opportunità tajba għall-KS biex jindirizza direttament lill-investigaturi u l-persunal tal-OLAF, jintroduċi l-Membri tal-KS u lis-Segretarjat tiegħu, jippreżenta l-ħidma tiegħu u jindirizza mistoqsijiet kostruttivi mill-persunal tal-OLAF. Il-KS japprezza l-isforzi tal-OLAF biex jorganizza dan l-avveniment u jinkoraġġixxi lill-OLAF biex ikompli jagħmel dan fuq bażi regolari.

112. Il-KS japprezza bħala prijorità ż-żamma ta’ relazzjonijiet tajba u regolari mal-istituzzjonijiet tal-UE. F’Settembru 2019, il-KS ippreżenta l-konklużjonijiet mir-Rapport tal-Attività tiegħu tal-2018 lill-Kummissjoni, lill-Parlament Ewropew (il-Kumitat għall-Kontroll tal-Baġit), u lill-Kunsill (il-Grupp ta’ Ħidma għall-Ġlieda kontra l-Frodi). Il-Kumitat ikkontribwixxa b’mod attiv għall-iskambju ta’ fehmiet li seħħ f’Diċembru 2019 mal-istituzzjonijiet, kif stipulat fl-Artikolu 16 tar-Regolament (UE, Euratom) Nru 883/2013.

113. Matul il-perjodu ta’ rappurtar, il-KS kellu l-opportunità li jorganizza laqgħat regolari mal-Kummissarji preċedenti u attwali responsabbli għall-OLAF u mas-Segretarju Ġenerali tal-Kummissjoni biex jikseb feedback dwar il-prestazzjoni tal-OLAF u biex jiġi infurmat dwar id-diskussjonijiet li għaddejjin, inkluża l-emenda tar-Regolament dwar l-OLAF.

114. Data (EDPS). Il-KS stieden lid-Direttur tal-IDOC Il-KS ta attenzjoni wkoll lis-sħab u lill-partijiet ikkonċernati ewlenin tal-OLAF. F’Marzu 2019, kien hemm skambju ta’ fehmiet bejn il-membri tal-KS u l-Ombudsman tal-UE. Il-President u Membru tal-KS iltaqgħu f’Settembru 2019 ma’ rappreżentanti tal-Kumitat Ewropew tar-Reġjuni (KtR) – il-Kummissjoni għaċ-Ċittadinanza, il-Governanza, l-Affarijiet Istituzzjonali u Esterni (CIVEX). Is-suġġett ewlieni tad-diskussjoni kien l-istat tad-dritt ( 44 ) . F’Novembru u Diċembru 2019, il-KS kellu żewġ laqgħat mal-Uffiċċju tal-Kontrollur Ewropew għall-Protezzjoni tad-(EDPS). Il-KS stieden lid-Direttur tal-IDOC ( 45 ) fil-laqgħa plenarja ta’ Novembru 2019 biex jispjega r-rwol, il-funzjoni u l-interfaċċja tal-IDOC mal-OLAF. Il-KS jixtieq ikompli dawn il-laqgħat produttivi fil-ġejjieni.

115. Fl-aħħar nett, il-KS u s-Segretarjat tiegħu pparteċipaw ukoll fil-konferenza organizzata mill-OLAF dwar “Il-Protezzjoni tal-Interessi Finanzjarji fl-UE” ( 46 ) . Il-KS iqis din il-konferenza bħala avveniment utli, billi tat lill-KS l-opportunità li jiltaqa’ u jiskambja fehmiet mas-sħab u l-partijiet ikkonċernati tal-OLAF minn Stati Membri differenti u li jaġġorna lill-udjenza dwar il-ħidma li għaddejja u dik li saret fil-passat mill-KS dwar il-garanziji proċedurali.

Reviżjoni tar-Regolament (UE, Euratom) Nru 883/2013

116. Matul is-sena ta’ rappurtar, il-Kumitat segwa mill-qrib ħafna s-segwitu għall-proposta tal-Kummissjoni ppubblikata fl-2018 biex jiġi emendat ir-Regolament dwar l-OLAF biex tiġi stabbilita kooperazzjoni mill-qrib mal-Uffiċċju tal-Prosekutur Pubbliku Ewropew u tiġi żgurata l-effettività tal-investigazzjonijiet tal-OLAF ( 47 )

119. Konxju mill-importanza ta’ din ir-riforma, il-KS fittex li jkollu rwol attiv u kostruttiv fid-diskussjonijiet li għaddejjin. F’dan ir-rigward, il-Kumitat jixtieq itenni l-kummenti tiegħu dwar il-proposta li saret fl-aħħar tal-2018. Il-kummenti tal-KS kienu ggwidati mill-prinċipji ta’ tmexxija imparzjali tal-investigazzjonijiet, iċ-ċertezza legali, it-trasparenza u l-akkontabilità, li l-OLAF irid jonorahom kollha.

120. B’mod aktar partikolari, fir-rigward tal-proposta biex jiġi stabbilit Kontrollur tal-garanziji proċedurali (“Kontrollur”) biex jissaħħu l-garanziji proċedurali tal-persuni li jkunu qed jiġu investigati mill-OLAF, il-KS jemmen bis-sħiħ li l-uffiċċju propost tal-Kontrollur għandu jitqiegħed fi ħdan il-mandat tal-KS. Fil-fehma tal-KS, jagħmel sens li l-korp li llum jimmonitorja u jissorvelja l-konformità tal-OLAF mal-garanziji proċedurali ex post , iwettaq l-istess funzjoni wkoll ex ante .

121. B’mod partikolari, is-setgħat tal-Kontrollur ( 53 ) li jimmonitorja l-konformità tal-OLAF mal-garanziji proċedurali jikkoinċidu fis-sustanza mas-setgħat fdati sal-lum lill-KS. Dan mhux biss jista’ jwassal għal duplikazzjoni bla bżonn tax-xogħol iżda joħloq ukoll ir-riskju li ż-żewġ korpi joħorġu rakkomandazzjonijiet diverġenti jew saħansitra konfliġġenti lid-Direttur Ġenerali tal-OLAF dwar essenzjalment l-istess kwistjonijiet.

122. Barra minn hekk, il-KS jemmen li qabel ma jinħolqu korpi ġodda, l-ewwel għandu jiġi kkunsidrat l-użu jew it-tisħiħ tal-korpi eżistenti. Id-duplikazzjoni ta’ dak li huwa essenzjalment korp eżistenti (KS) toħloq kumplessità amministrattiva bla bżonn u ineffiċjenzi.

123. Il-KS diġà għandu fis-seħħ segretarjat li jiffunzjona tajjeb – li huwa rikonoxxut ukoll bħala korp kompletament indipendenti mir-Regolament attwali dwar l-OLAF – b’esperjenza sinifikanti fit-trattament u l-immaniġġjar ta’ lmenti ex post kontra l-OLAF.

124. Għalhekk, għal raġunijiet ta’ konsistenza, koerenza u effiċjenza amministrattiva, fis-sens ta’ użu razzjonali u ottimali tar-riżorsi u l-mezzi eżistenti, il-Kontrollur għandu jitqiegħed fi ħdan il-mandat tal-KS, u b’hekk jinżammu l-istandards għoljin ta’ indipendenza meħtieġa għal tali kompitu, filwaqt li titnaqqas in-nefqa baġitarja u jsir użu mir-riżorsi umani eżistenti.

Governanza tal-Kumitat ta’ Sorveljanza

Il-metodu ta’ ħidma tal-KS

125. Fl-2019, il-KS organizza 10 laqgħat plenarji ( 54 ) . Il-President, ir-relaturi u l-membri tas-Segretarjat iltaqgħu wkoll b’mod regolari biex jaħdmu fuq kwistjonijiet partikolari. Għal kull kwistjoni ewlenija eżaminata, il-Kumitat ta’ Sorveljanza ħatar relatur. Ir-relaturi ħadmu mas-Segretarjat biex iħejju abbozzi ta’ rapporti, opinjonijiet jew dokumenti biex jiġu diskussi fil-laqgħat plenarji. Huma ltaqgħu wkoll mal-maniġment u l-persunal tal-OLAF fit-tħejjija tal-opinjonijiet u r-rapporti tal-Kumitat. Il-Kumitat iddiskuta mal-OLAF l-opinjonijiet tiegħu qabel ma ġew adottati.

Reklutaġġ ta’ persunal għas-Segretarjat tal-KS

126. Matul il-perjodu ta’ rappurtar, is-Segretarjat mela żewġ pożizzjonijiet vakanti li kien għad fadal, u nħatar Kap tas-Segretarjat ġdid wara proċedura tal-għażla skont l-Artikolu 29(2) tar-Regolamenti tal-Persunal. Il-Kap il-ġdid tas-Segretarjat ħa l-kariga f’Ottubru 2019.

127. Il-Kumitat kien involut f’dawn il-proċessi kollha ta’ reklutaġġ. L-uffiċjali assenjati lis-Segretarjat qatt ma għandhom ifittxu jew jieħdu istruzzjonijiet minn xi gvern jew xi istituzzjoni, korp, uffiċċju jew aġenzija relatati mal-eżerċizzju tal-funzjonijiet ta’ monitoraġġ tal-Kumitat. L-involviment tal-Kumitat fir-reklutaġġi għas-Segretarjat jiżgura u jiggarantixxi l-indipendenza tal-proċess tal-għażla.

DPO

128. data (UPD) minn kull istituzzjoni jew korp tal-UE. L-OLAF u l-KS jużaw l-istess UPD. Id- deċiżjoni tad-Direttur Ġenerali tal-OLAF li tadotta regoli ta’ implimentazzjoni dwar l-UPD għall-OLAF u s-Segretarjat tal-Kumitat ta’ Sorveljanza ġiet adottata f’Lulju 2019 Ir-Regolament il-ġdid (UE) 2018/1725 tal-Parlament Ewropew u tal-Kunsill ( 55 ) jistipula li jridu jiġu adottati aktar regoli ta’ implimentazzjoni dwar l-uffiċjal tal-protezzjoni tad-(UPD) minn kull istituzzjoni jew korp tal-UE. L-OLAF u l-KS jużaw l-istess UPD. Id-ġiet adottata f’Lulju 2019 ( 56 )

Post tas-Segretarjat

129. Wara emenda għar-Regolament dwar l-OLAF ( 57 ) , is-Segretarjat tal-KS huwa pprovdut mill-Kummissjoni, indipendentement mill-OLAF, u f’kooperazzjoni mill-qrib mal-Kumitat. Fi Frar 2017, is-Segretarjat kien amministrattivament marbut mal-Uffiċċju għall-Ħlas tal-Intitolamenti Individwali tal-Kummissjoni Ewropea (“PMO”), għalkemm kien għadu jinsab f’żona ta’ sigurtà separata fi ħdan il-bini tal-OLAF.

130. Rigward il-post proprju tas-Segretarjat, il-KS esprima l-fehma li post xieraq fi ħdan iż-żona ta’ sigurtà tal-OLAF, filwaqt li jkun taħt l-awtorità unika tal-KS, jippermetti lis-Segretarjat li jwettaq il-kompiti tiegħu b’mod aktar effiċjenti.

131. Il-Kumitat informa lill-OLAF, lill-Kummissjoni Ewropea, lill-Parlament Ewropew, lill-Kunsill u lill-Qorti Ewropea tal-Awdituri, li għandu jinstab post aktar xieraq għas-Segretarjat tiegħu, bir-riforma attwali tar-Regolament dwar l-OLAF tkun opportunità biex din il-kwistjoni terġa’ tiġi kkunsidrata.

Kwistjonijiet Baġitarji

132. Il-baġit tal-Kumitat għall-2019 kien ta’ EUR 200 000, u l-livell ta’ eżekuzzjoni tal-baġit kien ta’ 80,60 %. L-uffiċjal awtorizzanti b’sottodelega responsabbli għan-nefqa huwa d-Direttur tal-PMO.

Is-sit web tal-KS

133. data rilevanti oħra, sakemm ma jkunux kunfidenzjali, jiġu ppubblikati fuq is-sit web iddedikat tal-Kumitat. Is-Segretarjat huwa responsabbli għall-kontenut u l-manutenzjoni tas-sit web, skont l-istruzzjonijiet tal-Kumitat. Għall-finijiet ta’ trasparenza u komunikazzjoni mal-pubbliku u l-partijiet ikkonċernati, il-Kumitat ta’ Sorveljanza, bħala korp indipendenti, iżomm is-sit web iddedikat proprju tiegħu ( 58 ) fi ħdan is-sistema ta’ siti web ta’ europa.eu, b’mod indipendenti minn u b’mod parallel mas-sit web tal-OLAF. L-opinjonijiet u r-rapporti kollha adottati mill-KS kif ukoll kwalunkwe dokument, informazzjoni urilevanti oħra, sakemm ma jkunux kunfidenzjali, jiġu ppubblikati fuq is-sit web iddedikat tal-Kumitat. Is-Segretarjat huwa responsabbli għall-kontenut u l-manutenzjoni tas-sit web, skont l-istruzzjonijiet tal-Kumitat.

134. Il-Kumitat nieda s-sit web tiegħu fl-2015 ( 59 ) . Bħalissa qiegħed jaħdem biex jiżviluppa disinn ta’ sit web aktar aċċessibbli u attraenti li għandu jkun aktar faċli għall-utent. Is-sit web il-ġdid għandu jkun operattiv sal-aħħar tal-2020.

(1) Ir-Regolament (UE, Euratom) Nru 883/2013 tal-Parlament Ewropew u tal-Kunsill tal-11 ta’ Settembru 2013 dwar investigazzjonijiet immexxija mill-Uffiċċju Ewropew Kontra l-Frodi (OLAF) u li jħassar ir-Regolament tal-Parlament Ewropew u tal-Kunsill (KE) Nru 1073/1999 u r-Regolament tal-Kunsill (Euratom) Nru 1074/1999 (ĠU L 248, 18.9.2013, p. 1).

(2) L-Artikolu 15.2 tar-Regolament (UE, Euratom) Nru 883/2013 tal-Parlament Ewropew u tal-Kunsill tal-11 ta’ Settembru 2013 dwar investigazzjonijiet immexxija mill-Uffiċċju Ewropew Kontra l-Frodi (OLAF) u li jħassar ir-Regolament tal-Parlament Ewropew u tal-Kunsill (KE) Nru 1073/1999 u r-Regolament tal-Kunsill (Euratom) Nru 1074/1999, f’https://eur-lex.europa.eu/legal-content/MT/TXT/?uri=CELEX:02013R0883-20170101.

(3) Biex tiġi ppreservata l-esperjenza mibnija fil-Kumitat, il-Membri għandhom jiġu sostitwiti fuq bażi alternata, skont ir-Regolament (UE, Euratom) Nru 883/2013.

(4) https://eur-lex.europa.eu/legal-content/MT/ALL/?uri=CELEX:32011Q1124%2801%29.

(5) Minn Jannar 2019 sa Diċembru 2019.

(6) Brussell, it-3 ta’ April 2019, COM(2019) 163 final.

(7) https://www.eca.europa.eu/Lists/ECADocuments/SR19_01/SR_FRAUD_RISKS_MT.pdf.

(8) https://www.eca.europa.eu/Lists/ECADocuments/SR19_01/SR_FRAUD_RISKS_MT.pdf.

(9) L-Opinjoni Nru 1/2020 – OLAF’s dismissed cases concerning Members of EU Institutions (Il-każijiet miċħuda mill-OLAF dwar Membri tal-Istituzzjonijiet tal-UE). Il-verżjoni mhux kunfidenzjali tal-Opinjoni hija disponibbli għall-pubbliku minn: https://europa.eu/supervisory-committee-olaf/sites/default/files/opinion_no._1_2020_.pdf.pdf.

(10) Il-Kawża T-447/11 – Catinis vs Il-Kummissjoni,21 ta’ Mejju 2014, il-paragrafu 34 u l-ġurisprudenza ċċitata.

(11) Il-Kawża T-447/11 – Catinis vs Il-Kummissjoni, 21 ta’ Mejju 2014, il-paragrafu 34; Il-Każijiet Magħquda C-238/99 P, C-244/99 P, C-245/99 P, C-247/99 P, C-250/99 P to C-252/99 P u C-254/99 P Limburgse Vinyl Maatschappij u Oħrajn vs Il-Kummissjoni [2002] ECR I-8375, il-paragrafu 187.

(12) Ir-Regolament (UE, Euratom) Nru 883/2013 tal-Parlament Ewropew u tal-Kunsill tal-11 ta’ Settembru 2013 dwar investigazzjonijiet immexxija mill-Uffiċċju Ewropew Kontra l-Frodi (OLAF) u li jħassar ir-Regolament tal-Parlament Ewropew u tal-Kunsill (KE) Nru 1073/1999 u r-Regolament tal-Kunsill (Euratom) Nru 1074/1999 (ĠU L 248, 18.9.2013, p. 1).

(13) L-Artikolu 7(5) tar-Regolament (UE, Euratom) Nru 883/2013 u l-Kawża T-48/05, il-Kawża Franchet u Byk vs Il-Kummissjoni, 8 ta’ Lulju 2008, il-paragrafu 274.

(14) Franchet u Byk vs Il-Kummissjoni, 8 ta’ Lulju 2008, il-Kawża T-48/05, il-paragrafi 167 u 168.

(15) Ir-Rapport Annwali tal-Attività tal-2018 tal-Kumitat ta’ Sorveljanza tal-OLAF, il-paragrafi 45 u ss.

(16) Il-punt 8 tal-Opinjoni Konġunta tas-Servizzi Legali tal-Parlament Ewropew, tal-Kunsill u tal-Kummissjoni dwar tliet aspetti tar-relazzjoni bejn l-OLAF u l-Kumitat ta’ Sorveljanza tiegħu, 12 ta’ Settembru 2016. (Dokument protett skont l-Artikolu 4 tar-Regolament (KE) Nru 1049/2001 tal-Parlament Ewropew u tal-Kunsill (ĠU L 145, 31.5.2001, p. 43).

(17) Il-punt 8 tal-Opinjoni Konġunta kkwotata.

(18) Ir-Regolament (KE) Nru 1073/1999 tal-Parlament Ewropew u tal-Kunsill tal-25 ta’ Mejju 1999 dwar investigazzjonijiet immexxija mill-Uffiċċju Ewropew ta’ Kontra l-Frodi (OLAF) (ĠU L 136, 31.5.1999 p. 1).

(19) Fil-Valutazzjoni tal-Informazzjoni Inizjali, l-evalwatur ippreżenta l-informazzjoni miġbura u għamel rakkomandazzjoni lid-Direttur Ġenerali tal-OLAF dwar jekk għandhiex tinfetaħ investigazzjoni. Fil-preżent, dik l-informazzjoni hija inkluża fl-Opinjoni dwar id-Deċiżjoni ta’ ftuħ – il-Formola ta’ Ħidma I, il-vademecum tal-Għażla tal-Każijiet tal-OLAF.

(20) Skont ir-Regolament preċedenti dwar l-OLAF (ir-Regolament (KE) Nru 1073/1999), il-perjodu ta’ rappurtar previst mill-Artikolu 11(7) kien ta’ “9 xhur”. L-Artikolu 7(8) tar-Regolament (UE, Euratom) Nru 883/2013 estenda l-perjodu ta’ rappurtar għal “12-il xahar”.

(21) Ir-Rapport Annwali tal-KS tal-2018 paragrafi 45, 46 u 49, ir-Rapport Annwali tal-KS tal-2017 paragrafi 24-29, ir-Rapport Annwali tal-KS tal-2016 paragrafi 30-33, ir-Rapport Annwali tal-KS tal-2015 paragrafi 30-33 u 1-9, ir-Rapport Annwali tal-KS tal-2014 paragrafi 26-28, ir-Rapport Annwali tal-KS tal-2013 paragrafi 18-19, ir-Rapport Annwali tal-KS tal-2012 paragrafu 36.

(22) L-Opinjoni tal-KS Nru 2/2017 – Li takkumpanja r-Rapport ta’ evalwazzjoni tal-Kummissjoni dwar l-applikazzjoni tar-Regolament (UE, Euratom) Nru 883/2013 tal-Parlament Ewropew u tal-Kunsill (l-Artikolu 19), il-paragrafi 30-31; L-Opinjoni tal-KS Nru 4/2014 dwar il-Kontroll tat-Tul tal-Investigazzjonijiet imwettqa mill-OLAF, il-paragrafu 20.

(23) Il-Kumitat ta’ Sorveljanza qasam mal-OLAF ir-riżultati tal-analiżi tiegħu permezz ta’ ittra datata s-27 ta’ Novembru 2019 u ppropona soluzzjoni alternattiva.

(24) L-Opinjoni tal-EDPS dwar notifika għal kontroll minn qabel riċevuta mill-UPD tal-OLAF dwar il-monitoraġġ regolari tal-implimentazzjoni tal-funzjoni investigattiva (il-Każ 2007/73).

(25) L-Opinjoni tal-EDPS dwar “Il-modalitajiet ta’ forniment ta’ data personali mill-Uffiċċju Ewropew ta’ Kontra l-Frodi (OLAF) lill-Kumitat ta’ Sorveljanza tal-OLAF” (EDPS ref. 2019-0720 – D 0793).

(26) Estratt mill-Opinjoni tal-EDPS tal-2020: “(…) Għall-finijiet tal-monitoraġġ tal-Kumitat, f’lingwaġġ sempliċi, huwa jeħtieġ li jkun jaf ir-raġunijiet għaliex l-OLAF għadu ma temmx l-investigazzjoni tiegħu u x’inhuma l-pjanijiet tal-OLAF biex itemmha Huwa jeħtieġ ukoll informazzjoni biex tgħinu jipproteġi l-indipendenza investigattiva tal-OLAF. L-informazzjoni meħtieġa tiddependi fuq l-għanijiet preċiżi tal-attivitajiet ta’ monitoraġġ tal-Kumitat.

Fejn, pereżempju, investigazzjoni tkun dwar persuni politikament esposti kkonċernati u dan naqqas ir-ritmu tagħha, aħna nifhmu li l-OLAF jinkludi dik l-informazzjoni fil-formola tar-rappurtar (inklużi l-ismijiet).

Il-verifika tat-tul tal-investigazzjonijiet tista’ tirrikjedi aċċess għall-ismijiet tal-persuni fiżiċi kkonċernati f’xi każijiet. Bl-istess mod, għar-rappurtar dwar kif ġew żgurati s-salvagwardji proċedurali (informazzjoni dwar l-investigazzjoni, is-smigħ, il-kummenti, eċċ.), l-ismijiet jistgħu jidhru li jkunu meħtieġa.

Barra minn hekk, hemm partijiet oħra mill-kompiti tal-Kumitat li għalihom jista’ jargumenta li għandu bżonn l-ismijiet tal-persuni kkonċernati minn investigazzjoni: wieħed mir-rwoli tiegħu huwa li jipproteġi l-indipendenza investigattiva tal-OLAF, li tinkludi l-verifika għar-rabtiet bejn l-investigaturi u l-persuni kkonċernati.

Il-Kumitat huwa intitolat li jikseb aktar informazzjoni meta huwa jqis li din l-informazzjoni tkun meħtieġa biex jifhem u jivverifika każ speċifiku skont l-Artikolu 15(1), il-ħames subparagrafu, tar-Regolament dwar l-OLAF. Dan jista’ pereżempju jkun il-każ meta l-Kumitat iqis li l-ispjegazzjonijiet tal-OLAF ma jkunux suffiċjenti jew meta jkun irid jerġa’ jivverifika l-kont tal-OLAF. L-għoti tal-ismijiet tal-persuna kkonċernata għandu jippermetti lill-Kumitat li janalizza jekk tkunx meħtieġa informazzjoni addizzjonali jew le biex iwettaq il-missjonijiet tiegħu. Dan l-approċċ stratifikat jidher li huwa konformi mal-prinċipju ta’ minimizzazzjoni tad-data (il-ġbir tal-informazzjoni li għandek bżonn biss, l-Artikolu 4(1)(c) tar-Regolament). (…)”

(27) Rapporti pprovduti mill-OLAF lill-Kumitat ta’ Sorveljanza fl-2019.

(28) F’numru żgħir biss ta’ każijiet l-investigatur ipprovda xi informazzjoni addizzjonali, iżda xorta waħda insuffiċjenti, bl-użu tal-kategorija “oħrajn”.

(29) Is-Sentenza tal-Qorti Ġenerali tat-3 ta’ Mejju 2018 fil-Kawża T-48/16, Sigma Orionis SA vs Il-Kummissjoni Ewropea, il-paragrafi 104 u 105 u aktar ġurisprudenza kkwotata fil-paragrafu 100.

(30) https://ec.europa.eu/anti-fraud/olaf-and-you/complaints-olaf-investigations_mt.

(31) L-OLAF informa wkoll lill-KS dwar is-seba’ lment ippreżentat lilu f’Diċembru 2019. Billi dak l-ilment kien għadu qed jiġi ttrattat dak iż-żmien, il-KS ma wettaq l-ebda analiżi tiegħu.

(32) Il-Kawża T-259/03 Nikalaou vs Il-Kummissjoni, il-paragrafu 238.

(33) OLAF-FMB-supervisory-committee@ec.europa.eu.

(34) Nota għall-attenzjoni tas-Sur Jan Mulder, President tal-Kumitat ta’ Sorveljanza tal-OLAF tal-25 ta’ Novembru 2019.

(35) Ara l-Paragrafu 32 dwar l-Opinjoni li takkumpanja r-rapport ta’ Evalwazzjoni tal-Kummissjoni dwar l-applikazzjoni tar-Regolament (UE, Euratom) Nru 883/2013 (l-Artikolu 19) tal-Parlament Ewropew u tal-Kunsill. https://europa.eu/supervisory-committee-olaf/sites/default/files/opinion_2_2017.pdf.

(36) Il-KS qed iwettaq analiżi fil-fond ta’ 43 każ li fihom ir-rakkomandazzjonijiet tal-OLAF ma ġewx segwiti mill-awtoritajiet kompetenti.

(37) It-Task Force fil-bidu kienet proġett pilota u saret parti permanenti mill-istruttura tal-OLAF wara r-riorganizzazzjoni tal-OLAF f’nofs l-2020.

(38) It-tielet paragrafu tal-Artikolu 17(5)(a) tar-Regolament dwar l-OLAF.

(39) Ara r-Rapport tal-Attività tal-KS tal-2018, il-paragrafu 52.

(40) L-Artikolu 325 TFUE.

(41) L-ittra tal-14 ta’ Ottubru 2019.

(42) Ara r-Rapport tal-Attività tal-KS tal-2018, il-paragrafu 60.

(43) Il-Fond Soċjali Ewropew, il-Fond Ewropew għall-Iżvilupp Reġjonali, il-Fond ta’ Koeżjoni, il-Fond Agrikolu Ewropew għall-Iżvilupp Rurali u l-Fond Ewropew għall-Affarijiet Marittimi u s-Sajd.

(44) Ara l-Komunikazzjoni tal-Kummissjoni dwar “It-tisħiħ tal-Istat tad-Dritt fl-Unjoni – Pjan ta’ azzjoni” – 17 ta’ Lulju 2019 – COM (2019) 343 final. (https://eur-lex.europa.eu/legal-content/MT/TXT/PDF/?uri=CELEX:52019DC0343&from=EN) u l-Opinjoni dwar dan mill-KtR – CDR 3730/2019 (https://cor.europa.eu/mt/our-work/Pages/OpinionTimeline.aspx?opId=CDR-3730-2019).

(45) L-Uffiċċju ta’ Investigazzjoni u Dixxiplina tal-Kummissjoni (IDOC) iwettaq (bħall-OLAF) investigazzjonijiet/inkjesti interni indipendenti fi ħdan il-Kummissjoni.

(46) Konferenza li saret f’Ġunju 2019.

(47) https://eur-lex.europa.eu/legal-content/MT/TXT/?uri=CELEX:52018PC0338.

(48) Ir-riżoluzzjoni leġiżlattiva tal-Parlament Ewropew tas-16 ta’ April 2019 dwar il-proposta għal regolament tal-Parlament Ewropew u tal-Kunsill li jemenda r-Regolament (UE, Euratom) Nru 883/2013 dwar investigazzjonijiet immexxija mill-Uffiċċju Ewropew Kontra l-Frodi (OLAF) fir-rigward tal-kooperazzjoni mal-Uffiċċju tal-Prosekutur Pubbliku Ewropew u l-effettività tal-investigazzjonijiet tal-OLAF (COM(2018)0338 – C8-0214/2018 – 2018/0170(COD) http://www.europarl.europa.eu/doceo/document/TA-8-2019-0383_MT.html.

(49) L-ittra tal-Kumitat ta’ Sorveljanza lill-President tal-Kumitat CONT tal-Parlament Ewropew tal-20 ta’ Novembru 2018.

(50) Il-Mandat tal-Kunsill għal negozjati mal-Parlament Ewropew tas-7 ta’ Ġunju 2019.

(51) Id-deċiżjoni tal-Kumitat CONT li jidħol f’negozjati interistituzzjonali ġiet approvata fit-8 ta’ Ottubru 2019 u tħabbret fis-sessjoni plenarja tal-Parlament Ewropew tad-9 ta’ Ottubru 2019.

(52) L-ewwel laqgħa ta’ trilogu saret fil-5 ta’ Novembru u t-tieni laqgħa saret fit-12 ta’ Diċembru 2019.

(53) Il-Kontrollur: (i) jirrieżamina l-ilmenti dwar ksur tal-garanziji proċedurali u joħroġ rakkomandazzjonijiet mhux vinkolanti lid-Direttur Ġenerali tal-OLAF dwar dawn l-ilmenti; (ii) jimmonitorja l-konformità mal-garanziji proċedurali applikabbli għall-investigazzjonijiet tal-OLAF; (iii) jiżgura l-immaniġġjar fil-pront tal-investigazzjonijiet biex jiġi evitat dewmien bla bżonn; (iv) jawtorizza spezzjonijiet u ċerti atti proċedurali li għandhom jittieħdu fil-bini tal-istituzzjonijiet tal-UE.

(54) Id-dati tal-laqgħat tal-KS huma disponibbli hawnhekk: https://europa.eu/supervisory-committee-olaf/activities/events.

(55) Ir-Regolament (UE) 2018/1725 tal-Parlament Ewropew u tal-Kunsill tat-23 ta’ Ottubru 2018 dwar il-protezzjoni ta’ persuni fiżiċi fir-rigward tal-ipproċessar ta’ data personali mill-istituzzjonijiet, korpi, uffiċċji u aġenziji tal-Unjoni u dwar il-moviment liberu ta’ tali data, u li jħassar ir-Regolament (KE) Nru 45/2001 u d-Deċiżjoni Nru 1247/2002/KE (ĠU L 295, 21.11.2018, p. 39). https://eur-lex.europa.eu/legal-content/MT/TXT/?uri=CELEX:32018R1725).

(56) https://ec.europa.eu/anti-fraud/sites/antifraud/files/dpo_implementing_rules_en.pdf.

(57) Ir-Regolament (UE) Nru 2016/2030 tal-Parlament Ewropew u tal-Kunsill tas-26 ta’ Ottubru 2016 li jemenda r-Regolament (UE, Euratom) Nru 883/2013, fir-rigward tas-segretarjat tal-Kumitat ta’ Sorveljanza tal-Uffiċċju Ewropew Kontra l-Frodi (OLAF) (ĠU L 317, 23.11.2016, p. 1). Ir-Regolament daħal fis-seħħ fl-1 ta’ Jannar 2017.

(58) Is-sit web tal-KS sar online fl-4 ta’ Diċembru 2015. https://europa.eu/supervisory-committee-olaf/.

(59) Id-Deċiżjoni tal-Kumitat ta’ Sorveljanza dwar it-trasparenza tal-attivitajiet indipendenti tiegħu tal-5 ta’ Novembru 2014.